qundao/data-zh-poetry huggingface dataset:
题李奉使诗卷
作者：周伯琦
朝代：元

圣统开同轨，儒臣使绝边。紫衣新命渥，金节远威宣。驿路梅花外，蕃城海岛前。充庭来职贡，风采到今传。雕题承正朔，口舌代干戈。气运于今盛，人材比古多。郎君登膴仕，孙子擢巍科。文物声邹鲁，勋名少伏波。
题李奉使诗卷·其一
作者：周伯琦
朝代：元

圣统开同轨，儒臣使绝边。紫衣新命渥，金节远威宣。驿路梅花外，蕃城海岛前。充庭来职贡，风采到今传。
题李奉使诗卷·其二
作者：周伯琦
朝代：元

雕题承正朔，口舌代干戈。气运于今盛，人材比古多。郎君登膴仕，孙子擢巍科。文物声邹鲁，勋名少伏波。
题李谷老观音壁
作者：周伯琦
朝代：元

青山如波涛，汹涌无涯涘。危标会其交，拔地相对峙。何年凿空翠，潇洒见佛寺。云烟护重阑，蛟龙固灵址。松风振檐铃，柳露洒窗纸。雨花古岩空，漱石飞泉驶。孰知居庸关，有境乃如此。境幽物色奇，心豁眼无滓。俯视征途中，车马尘靡靡。陟高重盘桓，虚轩屡徙倚。悠然悟真幻，上马复少止。
题海棠鹦鹉图
作者：周伯琦
朝代：元

阿环睡起雾绡轻，淡抹朱铅衬宿酲。谁遣绿衣来伴语，一春心事在清明。
题画杨妃调鹦鹉图
作者：周伯琦
朝代：元

朱颜亸鬓怯轻寒，欲托奇毛吐肺肝。想得剑关春日暮，梦中犹作海棠看。
题米元章画青山白云
作者：周伯琦
朝代：元

南宫神迈将军李，写丹青如泼墨水。川云江树指顾间，只尺吴山数千里。小楼接栋山之阳，孤舟㰕棹渡者将。桃源有路堪结隐，欲排大粒观圜方。
题舒噜存道元帅招安云南彻里国部诗卷
作者：周伯琦
朝代：元

文武全材信丈夫，奇哉述律策勋殊。铜标界海光东汉，卉服浮江格有虞。日月照临蝼蚁穴，丹青点染犬羊图。还朝自草平南表，刻石燕然得比无。
驿途还至通州二首
作者：周伯琦
朝代：元

秩祀非同使碧鸡，出门苑马踏春泥。归途泊处榴花发，千树鸣蝉麦穗齐。潞河上水似登天，破浪云帆借我便。宣室复祠仍汉畤，薰风入耳听虞弦。
驿途还至通州二首·其一
作者：周伯琦
朝代：元

秩祀非同使碧鸡，出门苑马踏春泥。归途泊处榴花发，千树鸣蝉麦穗齐。
驿途还至通州二首·其二
作者：周伯琦
朝代：元

潞河上水似登天，破浪云帆借我便。宣室复祠仍汉畤，薰风入耳听虞弦。
鸿沟
作者：周伯琦
朝代：元

鸿沟一线界荥阳，京索相望古战场。水德久归三尺剑，子房未必解兴王。
黄河舟中对月
作者：周伯琦
朝代：元

汎舟溯长河，河急月色明。南风导飞帆，岸阔波涛平。近林鸟雀栖，远岫烟霞生。兹行道里遥，已见草木更。初春发燕辕，首夏还江程。禄班敢倭迟，官守常屏营。何时归计遂，不为世尘婴。
龙门
作者：周伯琦
朝代：元

两山屹立地望尊，天作上京之南门。雷雨低垂银汉近，蛟龙出没碧涛翻。曾厓云合泉声冷，阴壑冰森昼影昏。自是职方形势大，祝融太白播篱藩。
陇头水
作者：周到坡
朝代：元

陇头水，呜咽鸣。行人听，断肠声。陇头水，鸣呜咽。行人泪，眼中血。月薄塞云低，行人到此心伤悲。世间万水东流去，陇水分流独向西。
题显烈庙
作者：周午
朝代：元
体裁：古风

三国鼎峙裂九州，群飞择木各为谋。帝君天挺万人敌，不事他人祗事刘。分虽君臣情骨肉，此岂汉贼所能禄。仲谋不度来求婚，遣使甘言祗取辱。奋髯北伐将徙都，白衣狙诈芳仁呼。赤帝不灵天既厌，荆蜀中断绝一隅。人亦各为其主耳，南昌局量非曹拟。嵯峨一冢千馀年，长使英雄泪如水。
至正丁酉冬督役城虎丘连月馀赋诗八首录呈居中禅师
作者：周南
朝代：元

捧檄趋功城虎丘，因高据险互相缪。湛卢一跃寒潭底，夜半光芒射斗牛。四叠新城绕涧隈，剑池池上碧崔嵬。于菟夜吼山灵振，仙鬼哀吟风雨来。平林惨淡日沈西，百万城舂落杵齐。努力相歌歌未彻，回头仰羡鸟归栖。
黄石宫
作者：周如纶
朝代：元
体裁：七言律诗

鸦鹄峰头草阁悬，幽人爱此学长年。地通瀛海川原润，天近扶桑日月偏。何物笙箫来涧底，无端鸡犬下云边。诸山尽处人间路，得意谁回急水船。
寒光寺
作者：周子固
朝代：元
体裁：古风

檐影流不去，天光蘸波碧。开轩足清致，远山映佳夕。轻风入座隅，水纹浮枕席。鱼鸟喜相亲，洒然脱尘迹。
题太白酒楼
作者：周子固
朝代：元
体裁：古风

神龙不可羁，竟脱万乘屣。旧事寄金銮，遗迹委荒址。凭阑意无限，风月空自美。不见骑鲸人，吟情渺何许。
竹深处诗
作者：周崇厚
朝代：元
体裁：古风

知君雅性恒爱竹，几年封植当华屋。此君结根羡得所，风雨年年长苍玉。绿阴满地荫阶墀，拂云香叶何参差。万竿总含霜雪操，数亩尽带潇湘姿。芸窗昼启无俗客，秀色时能映缃帙。猗猗堪比卫武贤，青青差拟王猷宅。我来蓟北正天寒，雪中无处寻琅玕。坐想君家最深处，便拟敲门试一看。
一去无消息
作者：周巽
朝代：元

昔别今几载，自怜桃李颜。相思万里隔，不见一书还。流水去不返，浮云那可攀。殷勤托春雁，遥寄玉连环。
三友松竹梅
作者：周巽
朝代：元

苍髯拂翠羽，有意伴臞仙。共结岁寒约，村烟望水边。
三白雪月梅
作者：周巽
朝代：元

月色澹欲曙，雪华寒未消。玉人在空谷，清绝不可招。
三秀芝兰梅
作者：周巽
朝代：元

幽兰可纫佩，紫芝曾疗饥。所以粲粲者，同行不相遗。
三香山矾水仙梅
作者：周巽
朝代：元

贞白谁同调，山矾与水仙。托根同草木，清浊自天然。
上之回
作者：周巽
朝代：元

珠宫三十六，避暑之回中。地势萧关险，云气蓬莱通。回峦蔽赤日，飞瀑含清风。仙桃进王母，金芝献玉童。巡游乐无极，数幸甘泉宫。
上翰林学士曼硕揭公三史二十韵
作者：周巽
朝代：元

乾坤钟秀气，河汉见奎光。今代斯文主，名公硕德昌。总裁修国史，特命正皇纲。身在云霄上，亲依日月傍。大才司马富，直笔董狐良。运属辽金绝，统承南宋亡。权衡在掌握，正闰系纲常。前席频垂问，当廷赖主张。陶镕金在冶，追琢玉成章。中使频颁食，初筵许拜尝。八珍兼上味，九酝酌天浆。夜送金莲炬，朝回白玉堂。高怀散春旭，清气洒秋霜。天厩来龙马，金台鸣凤凰。诸生惭蹇劣，万里看翱翔。每诵高邮句，遥思翰墨场。参陪隔霄壤，感激裂肝肠。鹗荐如堪待，鸿书幸寄将。悠悠燕树远，漠漠楚云长。但愿持明鉴，高悬照八荒。
上苑梅
作者：周巽
朝代：元

仗外迎春早，花边待漏迟。雪华飞上苑，日色动南枝。寿阳临风处，落英点芳姿。珠帘清气入，倚阁寒云垂。辟妃侍华宴，听弄玉参差。
上苑梅
作者：周巽
朝代：元

太液池边柳未芽，上林梅萼又开花。霓旌绕树龙舆过，仙仗临轩羯鼓挝。晴雪微飘丹凤阁，香风暗度玉皇家。洪钧散作人间瑞，三白交辉见岁华。
中秋对月有怀
作者：周巽
朝代：元

凉夜金波动，秋空玉镜飞。山河移素影，霄汉出清辉。照席蟾蜍近，传书鸿雁稀。更阑犹梦见，天上看花归。镜里秋容好，岩前爽气佳。素娥元有药，老桂又开花。对影心犹壮，观花鬓未华。有怀瀛海客，直欲泛灵槎。
中秋对月有怀·其一
作者：周巽
朝代：元

凉夜金波动，秋空玉镜飞。山河移素影，霄汉出清辉。照席蟾蜍近，传书鸿雁稀。更阑犹梦见，天上看花归。
中秋对月有怀·其二
作者：周巽
朝代：元

镜里秋容好，岩前爽气佳。素娥元有药，老桂又开花。对影心犹壮，观花鬓未华。有怀瀛海客，直欲泛灵槎。
临高台
作者：周巽
朝代：元

崇台凌空起，登者凭雕阑。上摩黄鹄近，下见清水寒。高振飞霞佩，俯挹承露盘。云霄双阙并，基址万年安。柏梁欢宴夕，乘月骖青鸾。
九日偕丘世杰俊宾吴文泰吴仲诚高崇德游石砻
作者：周巽
朝代：元

苍壁泻飞瀑，虚亭看挂川。寒声洒松雪，暝色带萝烟。银汉空中落，玉虹岩际悬。壮观逢九日，与子乐盘旋。登临无好句，猿鸟笑人来。良友文皆杰，诸生俊有才。起予诗迭和，迎客菊初开。乔木凋零尽，日斜孤鹤回。
九日偕丘世杰俊宾吴文泰吴仲诚高崇德游石砻·其一
作者：周巽
朝代：元

苍壁泻飞瀑，虚亭看挂川。寒声洒松雪，暝色带萝烟。银汉空中落，玉虹岩际悬。壮观逢九日，与子乐盘旋。
九日偕丘世杰俊宾吴文泰吴仲诚高崇德游石砻·其二
作者：周巽
朝代：元

登临无好句，猿鸟笑人来。良友文皆杰，诸生俊有才。起予诗迭和，迎客菊初开。乔木凋零尽，日斜孤鹤回。
九日谩兴二首
作者：周巽
朝代：元

佳节动高兴，凭陵翠巘孤。山河千里异，风雨满城无。松下豺犹祭，云中雁自呼。未能酬酩酊，且复立斯须。矫矫云间鹄，悠悠溪上鸥。芦花两岸雪，枫叶一江秋。客路从飘泊，浮生任去留。几时将凤管，拂袖过瀛洲。
九日谩兴二首·其一
作者：周巽
朝代：元

佳节动高兴，凭陵翠巘孤。山河千里异，风雨满城无。松下豺犹祭，云中雁自呼。未能酬酩酊，且复立斯须。
九日谩兴二首·其二
作者：周巽
朝代：元

矫矫云间鹄，悠悠溪上鸥。芦花两岸雪，枫叶一江秋。客路从飘泊，浮生任去留。几时将凤管，拂袖过瀛洲。
今岁往辽西
作者：周巽
朝代：元

驱车又出塞，今岁过辽西。霜落彫弓动，云横玉帐低。征鸿音讯杳，飞蝶梦魂迷。欲寐还惊起，门前闻马嘶。
以和靖处士疏影横斜水清浅暗香浮动月黄昏两句为韵赋诗十四首
作者：周巽
朝代：元

江上逢花处，山阴飞雪初。人怜孤树瘦，春寄一枝疏。澹白流纤月，芳魂返太虚。遥思林下路，和靖苦吟馀。孤山乘兴来，晚岁入佳境。云树栖鸐翎，冰梢挂蟾影。倚看醉眼醒，梦觉吟魂冷。日夕重相思，幽怀长耿耿。美人何契阔，一见即留情。翠袖凌风薄，琼裾曳雪轻。寒烟脩竹外，流水小桥横。殊觉芳容瘦，不知华发生。长忆携壶去，西湖处士家。冻云低老树，残雪落疏花。深谷溪流远，空林石径斜。亭前放鹤处，吟思绕天涯。鹤去野亭空，松门傍湖水。扫雪坐荒苔，临风嗅寒蕊。折花兴何长，得句心自喜。把酒酬诗仙，山中白云起。白云长不扫，绿萼笑相迎。倚树怀中素，携香觉太清。江南春较早，林下雪初晴。欲折无来使，凭谁寄远情。千里忆佳人，芳情寄来远。林杪雪华深，枝头春色浅。穿云苔径萦，傍水柴门掩。不惜山路遥，携壶临绝巘。绝巘路崎岖，跻攀坐来暂。树压翠岩幽，香通萝壁暗。客笑雀喧枝，樵归花插担。落日兴犹酣，停杯倚云瞰。一树轻冰冻，满林疏蕊香。殷勤托花讯，惆怅惜年芳。远寺钟声寂，高楼角韵长。有怀不可见，寤寐意难忘。元猿吟庾岭，白雁过罗浮。倚竹凝朝望，看花带暮愁。丰神何洒落，贞节自清幽。酌酒芳林下，酣歌兴未休。行行过驿亭，历历游仙洞。白鹤羽毛翻，玉龙鳞甲动。花间壶再倾，石上琴三弄。回首隔风尘，思君入清梦。思君在何方，昨夜花初发。渺渺树间云，娟娟枝上月。素辉寒玉肌，清气冷冰骨。应笑桃李颜，繁华觉消歇。粲粲仙妃降，盈盈倚靓妆。香纫青玉佩，光冷素霓裳。疏蕊欺霜白，芳心蕤蜡黄。雨馀花湿处，疑是泣英皇。自昔皇英去，谁招花底魂。数声云外角，一酹月中尊。雪皓山阴霁，云黄野色昏。忽传芳信至，初旭散东园。
以和靖处士疏影横斜水清浅暗香浮动月黄昏两句为韵赋诗十四首·其一
作者：周巽
朝代：元

江上逢花处，山阴飞雪初。人怜孤树瘦，春寄一枝疏。澹白流纤月，芳魂返太虚。遥思林下路，和靖苦吟馀。
以和靖处士疏影横斜水清浅暗香浮动月黄昏两句为韵赋诗十四首·其七
作者：周巽
朝代：元

千里忆佳人，芳情寄来远。林杪雪华深，枝头春色浅。穿云苔径萦，傍水柴门掩。不惜山路遥，携壶临绝巘。
以和靖处士疏影横斜水清浅暗香浮动月黄昏两句为韵赋诗十四首·其三
作者：周巽
朝代：元

美人何契阔，一见即留情。翠袖凌风薄，琼裾曳雪轻。寒烟脩竹外，流水小桥横。殊觉芳容瘦，不知华发生。
以和靖处士疏影横斜水清浅暗香浮动月黄昏两句为韵赋诗十四首·其九
作者：周巽
朝代：元

一树轻冰冻，满林疏蕊香。殷勤托花讯，惆怅惜年芳。远寺钟声寂，高楼角韵长。有怀不可见，寤寐意难忘。
以和靖处士疏影横斜水清浅暗香浮动月黄昏两句为韵赋诗十四首·其二
作者：周巽
朝代：元

孤山乘兴来，晚岁入佳境。云树栖鸐翎，冰梢挂蟾影。倚看醉眼醒，梦觉吟魂冷。日夕重相思，幽怀长耿耿。
以和靖处士疏影横斜水清浅暗香浮动月黄昏两句为韵赋诗十四首·其五
作者：周巽
朝代：元

鹤去野亭空，松门傍湖水。扫雪坐荒苔，临风嗅寒蕊。折花兴何长，得句心自喜。把酒酬诗仙，山中白云起。
以和靖处士疏影横斜水清浅暗香浮动月黄昏两句为韵赋诗十四首·其八
作者：周巽
朝代：元

绝巘路崎岖，跻攀坐来暂。树压翠岩幽，香通萝壁暗。客笑雀喧枝，樵归花插担。落日兴犹酣，停杯倚云瞰。
以和靖处士疏影横斜水清浅暗香浮动月黄昏两句为韵赋诗十四首·其六
作者：周巽
朝代：元

白云长不扫，绿萼笑相迎。倚树怀中素，携香觉太清。江南春较早，林下雪初晴。欲折无来使，凭谁寄远情。
以和靖处士疏影横斜水清浅暗香浮动月黄昏两句为韵赋诗十四首·其十
作者：周巽
朝代：元

元猿吟庾岭，白雁过罗浮。倚竹凝朝望，看花带暮愁。丰神何洒落，贞节自清幽。酌酒芳林下，酣歌兴未休。
以和靖处士疏影横斜水清浅暗香浮动月黄昏两句为韵赋诗十四首·其十一
作者：周巽
朝代：元

行行过驿亭，历历游仙洞。白鹤羽毛翻，玉龙鳞甲动。花间壶再倾，石上琴三弄。回首隔风尘，思君入清梦。
以和靖处士疏影横斜水清浅暗香浮动月黄昏两句为韵赋诗十四首·其十三
作者：周巽
朝代：元

粲粲仙妃降，盈盈倚靓妆。香纫青玉佩，光冷素霓裳。疏蕊欺霜白，芳心蕤蜡黄。雨馀花湿处，疑是泣英皇。
以和靖处士疏影横斜水清浅暗香浮动月黄昏两句为韵赋诗十四首·其十二
作者：周巽
朝代：元

思君在何方，昨夜花初发。渺渺树间云，娟娟枝上月。素辉寒玉肌，清气冷冰骨。应笑桃李颜，繁华觉消歇。
以和靖处士疏影横斜水清浅暗香浮动月黄昏两句为韵赋诗十四首·其十四
作者：周巽
朝代：元

自昔皇英去，谁招花底魂。数声云外角，一酹月中尊。雪皓山阴霁，云黄野色昏。忽传芳信至，初旭散东园。
以和靖处士疏影横斜水清浅暗香浮动月黄昏两句为韵赋诗十四首·其四
作者：周巽
朝代：元

长忆携壶去，西湖处士家。冻云低老树，残雪落疏花。深谷溪流远，空林石径斜。亭前放鹤处，吟思绕天涯。
以露雾风烟月晴雨江山雪为题咏梅十首
作者：周巽
朝代：元

粲粲萼绿华，盈盈花上露。花折露沾衣，凭谁寄情素。林暗曙光微，开帘散香雾。美人期不来，相思岁年暮。馥馥飘清气，霏霏点绿苔。高城残角断，吹送冷香来。空山含薄暝，远树带轻烟。何处寻芳迹，钟声落照边。东阁赋停云，寒梢上新月。惜别花又开，关山路难越。南枝春意动，林杪散朝暾。无使传芳讯，看花日又昏。微雨落寒梢，楼前绿珠坠。霏霏湿琼琚，暗滴湘娥泪。孤篷临暮渚，芳树倚寒江。水落碧沙浅，飞来鸥一双。臞仙在何许，晦迹隐孤山。遥想沈吟处，亭空鹤未还。九天飞瑶华，千树洒香雪。空谷寂无人，相看两清绝。
以露雾风烟月晴雨江山雪为题咏梅十首·其一
作者：周巽
朝代：元

粲粲萼绿华，盈盈花上露。花折露沾衣，凭谁寄情素。
以露雾风烟月晴雨江山雪为题咏梅十首·其七
作者：周巽
朝代：元

微雨落寒梢，楼前绿珠坠。霏霏湿琼琚，暗滴湘娥泪。
以露雾风烟月晴雨江山雪为题咏梅十首·其三
作者：周巽
朝代：元

馥馥飘清气，霏霏点绿苔。高城残角断，吹送冷香来。
以露雾风烟月晴雨江山雪为题咏梅十首·其九
作者：周巽
朝代：元

臞仙在何许，晦迹隐孤山。遥想沈吟处，亭空鹤未还。
以露雾风烟月晴雨江山雪为题咏梅十首·其二
作者：周巽
朝代：元

林暗曙光微，开帘散香雾。美人期不来，相思岁年暮。
以露雾风烟月晴雨江山雪为题咏梅十首·其五
作者：周巽
朝代：元

东阁赋停云，寒梢上新月。惜别花又开，关山路难越。
以露雾风烟月晴雨江山雪为题咏梅十首·其八
作者：周巽
朝代：元

孤篷临暮渚，芳树倚寒江。水落碧沙浅，飞来鸥一双。
以露雾风烟月晴雨江山雪为题咏梅十首·其六
作者：周巽
朝代：元

南枝春意动，林杪散朝暾。无使传芳讯，看花日又昏。
以露雾风烟月晴雨江山雪为题咏梅十首·其十
作者：周巽
朝代：元

九天飞瑶华，千树洒香雪。空谷寂无人，相看两清绝。
以露雾风烟月晴雨江山雪为题咏梅十首·其四
作者：周巽
朝代：元

空山含薄暝，远树带轻烟。何处寻芳迹，钟声落照边。
倦寝听晨鸡
作者：周巽
朝代：元

妾睡何曾着，俄闻唱晓鸡。有怀思远道，自分守中闺。近户明星烂，空梁落月低。常时惊妾梦，多是四更啼。
元会曲
作者：周巽
朝代：元

青阳正开动，彤庭庆昌辰。霞光隐鸾驭，日色动龙鳞。蓂生一叶始，芝满九茎新。览辉下仪凤，化泰集祥麟。千官齐舞抃，天子万年春。
元冥曲
作者：周巽
朝代：元

元冥启芳籍，化机动元英。六华凝中素，一气分太清。涵养成佳实，味之以和羹。硕果如不食，剥尽还复生。
入朝曲
作者：周巽
朝代：元

圣作万物睹，如日天之中。玉帛来群后，车书庆大同。翔毂临驰道，鸣佩集上宫。天香满臣袖，封事达帝聪。衮职惭无补，赓歌颂成功。
关山别浪子
作者：周巽
朝代：元

关山路难越，荡子去何之。花落愁飘泊，月明伤别离。星河鹊飞夜，风雪雁来时。迢递年华晚，寒衣寄与谁。
关山月
作者：周巽
朝代：元

披青云，见丹阙。玉镜悬青天，几回圆又缺。居庸古北接阴山，照见长城多白骨。胡笳夜奏声呜咽，羌笛曲吹杨柳折。姮娥流彩到中闺，边雁不来音讯绝。音讯绝，夜夜驰情瞻兔窟。天阔清秋河汉遥，思君梦断关山月。
凤凰台
作者：周巽
朝代：元

望佳气，临高台。金乌初出海，照见凤凰来。千年王气久消歇，忽听韶音动双阙。乌衣巷口鸟鸣春，白鹭洲头潮涌月。云中天乐下瑶京，仙女乘鸾弄玉笙。歌声哕哕台前起，散作春风花满城。
出藩曲
作者：周巽
朝代：元

承恩辞帝所，分封出藩陲。绶绾黄金印，旌麾翠羽旗。香凝燕寝昼，花暖凤台时。阃外恩光被，庭中淑景迟。功成如作乐，请奏南风辞。
分题得东山送赵原善之金陵
作者：周巽
朝代：元

亭亭秀色出芙蓉，紫翠浮峦势若龙。雨过孤云来远岫，霞迎初日转高峰。烧丹未就杨仙术，著屐先追谢傅踪。早晚金陵望佳气，携书好去上东封。
分题得螺川送郡侯高志道秩满赴京
作者：周巽
朝代：元

金螺出晴川，日照波光动。物微秀所钟，名与川增重。五马日边来，川灵应效贡。纷如浦珠还，骊龙争戏弄。咫尺涌波涛，长风一吹送。永怀朝宗心，来献河清颂。
别鹤操
作者：周巽
朝代：元

孤鹤度辽海，辞家已千年。栖息向华表，饮啄下青田。雪为衣兮朱为顶，清声唳兮闻九天。有客结庐兮傍林泉，听遗音兮弹鸣弦。竹风动兮戛戛，松月落兮娟娟。恍临轩兮无影，飘缟袂兮蹁跹。长鸣兮拂羽，挟云巢兮飞仙。忽神游兮蓬岛，响天籁兮泠然。
前年过代北
作者：周巽
朝代：元

闻渡桑乾碛，前年出塞时。马行边雪远，雁过岭云迟。寒恐貂裘敝，时将鸳枕攲。关山消息断，日日望归期。
前御史杨元诚辞官归第御书山居二字赐之公卿大夫赋诗以荣其归余访旧万松山拜观宸翰及诸吟卷席间以重来休沐地真作野人居分韵得居字
作者：周巽
朝代：元

解绶归来继二疏，赐金留得起山居。天书藻翰犹飞动，云卧松巢任卷舒。亭倚孤山初放鹤，座临西涧静观鱼。飞来灵鹫多佳气，长日相看乐有馀。
同陆书隐范君平和伯长客中端午韵
作者：周巽
朝代：元

诗怀自许吞江水，酒面犹堪晕夕阳。共欲奔驰成底事，各相慰藉是他乡。沧浪意远蘋花老，菰黍清香楚客狂。且向危楼拚一醉，竹床不记卧三湘。
咏嬴女
作者：周巽
朝代：元

盈盈花上月，渺渺树间云。云中弄玉管，袅袅隔花闻。中夜清声歇，碧云鸾影分。绸缪托萧史，中道哀离群。瑶台几春梦，洞房馀夕薰。遗音尚呜咽，愁绪何缤纷。凤去台空存，思君复思君。
咏曹娥
作者：周巽
朝代：元

晔晔枝上花，随风早飘忽。娟娟如花颜，痛父逆潮没。哀号诉江神，焉得收父骨。临流遂自沉，死抱父尸出。海涛助声悲，山云共愁结。事在汉安年，诔成度尚笔。孝哉曹娥心，明明如皦日。
咏梅十二韵
作者：周巽
朝代：元

积雪初开霁，微阳欲动时。美人倚芳树，佳讯到南枝。月冷琼瑶佩，春含冰玉姿。山中寻旧隐，雪后见丰仪。又是经年别，如何会面迟。轻清天所赋，贞白我能持。品出群英上，名甘处士卑。仙盟如可结，商梦不须期。岩野孤踪在，风霜两鬓垂。中心常自洁，真味少相知。落落烟尘外，飘飘云水涯。感怀时晚对，托兴咏周诗。
咏诸葛武侯
作者：周巽
朝代：元

南阳诸葛公，隆中卧不起。玄德三顾之，情好犹鱼水。鼎足势既成，出师志未已。炎灰不复燃，大星当营坠。如何建安后，正闰昧前史。紫阳举颓纲，昭烈著汉纪。君臣大义明，书法春秋比。
咏鲍叔牙诗
作者：周巽
朝代：元

鲍叔相齐桓，举贤立霸功。心知管夷吾，所以常见容。一朝代齐相，烈烈营西东。遂令王纲正，列国咸服从。高谊薄云汉，羡彼双飞鸿。后来结交者，自谓胶漆同。见利竞毫发，相挤陷阱中。昔若芝与兰，今为蒿与蓬。古人不可见，邈焉想高风。
哀故九江太守李公黼
作者：周巽
朝代：元

正月江涛恶，浔阳妖雾昏。李侯守兹土，慷慨颜平原。身亲蹈白刃，大战城西门。结缨归府第，衣带战血痕。死且瞋吾目，骂贼不绝言。公真天下士，天子哀临轩。视彼佩符者，区区何足论。年年春草绿，来此吊忠魂。
哀故参政全公子仁
作者：周巽
朝代：元

南临郁孤台，白日忽已没。桓桓高昌公，回车奋馀烈。平生鹰扬姿，矢以须溅血。生既负主恩，愿为厉报国。拔剑杀二人，公回仗死节。魂招不可来，剑冷台前月。
哀故左丞余公阙
作者：周巽
朝代：元

舒州控淮海，蚩尤直层城。余公此战守，七年无援兵。公有大将略，烈烈如杲卿。百战死城下，向来一书生。长淮失保障，寒潮送哀声。至今父老言，闻者涕泣零。
哭雩都县尹沈宗臣父子死节
作者：周巽
朝代：元

侃侃雩都令，情深入梦思。大儿同死节，慈母痛生离。犹想之官日，空怜骂贼时。欲持一杯酒，遥酹郁孤祠。
哭龙录事元同时权万安县尹
作者：周巽
朝代：元

龙冈春暮别参军，驰檄南征过五云。每惜日边归进士，俄惊地下作修文。空梁落月犹疑见，寒木悲风不忍闻。梦断吟魂招未得，梅花江路雪纷纷。
圣人出
作者：周巽
朝代：元

羲轩位皇极，如月行中天。圣圣继作则，坟曲斯流传。乾坤大一统，图书垂万年。高冈来彩凤，清庙鸣朱弦。尼父振遐躅，人文日丕宣。
城南永古庵孤峰文上人以故人禾川吴经历仲素临绝遗诗见示情不能已遂次韵以挽之
作者：周巽
朝代：元

死去凭谁赋蓼莪，故人解剑适经过。残年古寺遗诗在，落日孤坟芳草多。勋业未成垂老尽，文章已著奈贫何。科名况有同宗弟，不与招魂效楚歌。
壮士歌
作者：周巽
朝代：元

君不见荆轲辞易水，飞盖过秦宫。一去不复还，白日贯长虹。又不见樊哙入鸿门，瞋目发冲冠。立饮斗卮酒，狂言敌胆寒。秦王绝袖环柱走，沛公间行脱虎口。两雄事异壮心同，拥盾何惭持匕首。近代羽林如虎貔，黄金琐甲元武旂。三石雕弓百发中，千钧宝鼎独力移。时危此辈尽奔散，如哙如轲知是谁。落日高台大风起，安得守边皆猛士。力挽天河洗战尘，功名图画麒麟里。
大隐楼为妹夫罗宗信赋
作者：周巽
朝代：元

卜居栖迹在城南，朝市纷纭不肯谈。树下鹤归唯见一，花前凤舞自成三。窗含远岫明如玉，槛俯长江秀似蓝。身在耆英图画里，酡颜日日带春酣。
天台歌奉简郡庠谢广文玉成
作者：周巽
朝代：元

峨峨天台峰，峰高几千丈。金乌浴海潮，飞出天门唱。中有绿发翁，神清气豪宕。远继太傅踪，游观赤霞障。著屐步云衢，鸣珂对天仗。翩然举飞翰，振铎螺川上。文章若有神，班马不相让。诗兴秋云高，词气春涛壮。兹辰涉大江，携诗远来访。延坐振文堂，高谈知雅量。鱼来芹泮看，鹤去梅边放。孤云起东山，式慰群生望。
奉同刘进士嗛游衡岳登祝融峰
作者：周巽
朝代：元

丹凤飞来南斗旁，祝融灵迹在衡阳。海波浴日五峰曙，石洞栖云六月凉。虞舜南巡留瑞气，魏仙内鍊有神方。龙飞九五临宸极，将见朱陵降百祥。
奉和苏参政伯修受诏奉使宣抚还赐宴宣文阁应制韵
作者：周巽
朝代：元

凤鸣高阁御宣文，昼刻传呼天上闻。封事开函陈大典，颂声合乐奏南薰。羹调玉鼎来朝早，烛送金莲过夜分。奉使已归苏属国，麒麟画里见殊勋。
奉寄陈进士村民
作者：周巽
朝代：元

不见镜中石，遥思枕上峰。景星光欲聚，夜雪兴偏浓。著述编新草，吟哦对古松。华嵩归隐处，云树几千重。旧种庭前竹，旋看新笋生。春深翡翠合，日静凤凰鸣。常有凌云气，兼留避俗名。希君保贞操，托此寄中情。
奉寄陈进士村民·其一
作者：周巽
朝代：元

不见镜中石，遥思枕上峰。景星光欲聚，夜雪兴偏浓。著述编新草，吟哦对古松。华嵩归隐处，云树几千重。
奉寄陈进士村民·其二
作者：周巽
朝代：元

旧种庭前竹，旋看新笋生。春深翡翠合，日静凤凰鸣。常有凌云气，兼留避俗名。希君保贞操，托此寄中情。
奉简吉州萧进士自省
作者：周巽
朝代：元

对策瞻龙衮，承恩拜玉墀。一枝蟾影在，八叶凤毛奇。泸水文星见，南昌化雨施。哦松来上邑，采菊向东篱。解绶归来日，掀髯舒啸时。空悬徐孺榻，长下董生帷。清节诚能守，高风自可追。才华今代重，辞翰古人期。每惜交游晚，重来会面迟。天清梅雨歇，江阔柳云垂。欲剪萧斋烛，细论彭泽诗。吟怀共倾倒，庶用慰深思。
奉贺苏公早朝之作
作者：周巽
朝代：元

玉笋班齐拜紫宸，金銮光动照青春。六符长见台阶正，万岁初开寿域新。隐隐晴空来凤吹，霏霏香雾绕龙鳞。彤庭锡宴承天宠，传得宫花赐近臣。
奉贽欧阳承旨圭斋于书台杨青城宅时公来参族谱
作者：周巽
朝代：元

衡岳降神日，玉堂承诏时。神仙见标格，鸾凤上丰姿。黼黻衮龙著，文章天马奇。日边辞玉醴，岩下采金芝。来续庐陵谱，兼题六一祠。书台见颜色，翰墨洒淋漓。云绕清湘树，心怀丹凤墀。停杯操别鹤，一雁过天涯。
奉陪苏参政杨御史宴冷泉亭苏公有诗次韵呈上
作者：周巽
朝代：元

涧水泠泠冰雪流，波涵瓦影一亭幽。坐临石磴瑶琴响，环绕山门玉带留。白傅风流碑尚在，苏公文采句难酬。醉来倚树漱寒碧，洞口元猿吟未休。
姑苏台
作者：周巽
朝代：元

吴山高，吴水长。乌啼霜枫落，鹿游烟草荒。百花洲在春无主，曾见蛾眉花下舞。祗怜西子捧心颦，那觉越王尝胆苦。山围水绕阖闾城，故国台倾空有名。子胥伏剑夫差死，悲风哀动寒潮声。
子夜四时歌 其一 春歌
作者：周巽
朝代：元

鸳鸯合欢夕，风动绣帷开。明月流光入，梦回心自猜。桃花开又落，不见翠鸾来。
子夜四时歌 其三 秋歌
作者：周巽
朝代：元

珊瑚合欢枕，无寐过中宵。背壁寒灯暗，花残恨未消。凉声鸣落叶，天际雁书遥。
子夜四时歌 其二 夏歌
作者：周巽
朝代：元

芙蓉合欢带，玉佩紫罗囊。绾作同心结，襟抱含清香。妾心莲菂苦，愁绪藕丝长。
子夜四时歌 其四 冬歌
作者：周巽
朝代：元

锦绣合欢被，香篝宿火残。玉树霜华结，乌啼清夜阑。起看梅破萼，欲折寄来难。
子夜四时歌·春歌
作者：周巽
朝代：元

鸳鸯合欢夕，风动绣帷开。明月流光入，梦回心自猜。桃花开又落，不见翠鸾来。芙蓉合欢带，玉佩紫罗囊。绾作同心结，襟抱含清香。妾心莲菂苦，愁绪藕丝长。珊瑚合欢枕，无寐过中宵。背壁寒灯暗，花残恨未消。凉声鸣落叶，天际雁书遥。锦绣合欢被，香篝宿火残。玉树霜华结，乌啼清夜阑。起看梅破萼，欲折寄来难。
寄刘知事弘道
作者：周巽
朝代：元

欲折寒梅寄一枝，京华又过十年期。上林花发莺啼早，南浦云深雁过迟。卧对青藜听夜雨，坐看玉树赋春词。眼中吟友多分散，阙下故人今有谁。
寄女婿陈绍吾
作者：周巽
朝代：元

明月出东山，飞光照峨嵋。白云生镜石，动有万里期。念子在远道，身为微禄縻。九载一迁秩，会面知何时。生女有所托，谁能嗟远离。去春始归宁，怀抱乳下儿。苦云夫去远，辛勤仰姑慈。成童恋祖母，乳子乃在兹。近得嘉定报，衣成将寄谁。亟令吾孙去，庶用慰离思。眉山云千叠，锦水天一涯。勖哉慎自保，有志达所为。
寄德安县尉刘麟纪
作者：周巽
朝代：元

千里浔阳客，青衫泪未乾。琵琶秋月白，芦荻晓霜寒。感慨悲王粲，登临忆谢安。风尘满江右，何处觅渔竿。
寒梅
作者：周巽
朝代：元

严霜瘁群木，生意存孤根。石泉冰已合，雪谷花初繁。滕巽迎瑞气，山泽归英魂。相看折冻萼，微笑酣朝暾。蔼然见颜色，倾倒花前尊。
寒梅
作者：周巽
朝代：元

群英生有序，乃在群英先。巡檐笑木李，临浦怀水仙。根枝本同气，华萼何相偏。雁行来远塞，埙声动芳筵。嗤彼紫荆花，辉耀春风前。
对梅
作者：周巽
朝代：元

晴檐一笑问逋仙，青眼相看玉树前。呵笔沈吟倚东阁，停杯惜别向芳筵。素心知己长相忆，白发催人祗自怜。漫写老怀惊岁暮，遥传芳讯及春先。吟断寒檐月一枝，彩毫呵冻兴来时。折花庾岭封题后，踏雪灞桥归咏迟。铁石心肠千载赋，古今香影一联诗。高歌谁继群贤作，独对孤芳有所思。
对梅·其一
作者：周巽
朝代：元

晴檐一笑问逋仙，青眼相看玉树前。呵笔沈吟倚东阁，停杯惜别向芳筵。素心知己长相忆，白发催人祗自怜。漫写老怀惊岁暮，遥传芳讯及春先。
对梅·其二
作者：周巽
朝代：元

吟断寒檐月一枝，彩毫呵冻兴来时。折花庾岭封题后，踏雪灞桥归咏迟。铁石心肠千载赋，古今香影一联诗。高歌谁继群贤作，独对孤芳有所思。
寻梅
作者：周巽
朝代：元

江皋行遍陟崔嵬，忽有香从何处来。一树冲寒冰萼破，数枝迎瑞雪花开。美人既见倾怀喜，佳友相逢尽醉回。野路酣歌明月上，怜君欲去又徘徊。
寿王都事南山
作者：周巽
朝代：元

紫薇幕下神仙客，黄菊花前献寿杯。云绕南山迎瑞气，星临北斗现中台。亲陪上相参谋入，曾赞元戎奏凯回。剖决六曹简书静，扫除两广瘴烟开。座看修竹流清荫，手种高槐成大材。已见红莲出绿水，又乘骢马上霜台。紫袍凝露团花见，綵服翻霞舞袖催。看取高秋圆月夜，双飞凫舄上蓬莱。
层溪钓隐为西昌郭廷辉赋
作者：周巽
朝代：元

澄江有隐士，世科冠朝端。钓月层溪上，溪清月光寒。追踪坐磻石，适意观微澜。身披孤鹤氅，手持一渔竿。鸥鹭长为伴，爵禄不可干。纵无渭川想，应作严濑看。云来青螺浦，月上金鱼滩。泠然发长啸，惊起卧龙蟠。
山居乐为吉州文世杰赋
作者：周巽
朝代：元

萝壁卧閒云，松巢立孤鹤。飘飘丹丘生，栖息在林壑。楼倚芙蓉屏，屏高翠如削。长吟野猿惊，清啸岩花落。卷迹云共归，鸣皋鹤初作。朝市自纷纭，山居有真乐。
山馆梅
作者：周巽
朝代：元

客里梅花惊岁晏，几枝疏蕊澹相看。广平赋罢初归第，和靖吟馀独倚阑。帘外玲珑冰柱冻，窗前洒落雪华寒。风檐终日思君处，折寄凭谁为问安。
岭梅
作者：周巽
朝代：元

岭头春意早，疏蕊腊前开。使节停云望，樵歌出洞来。穿花羸马过，抱树冷猿哀。传语罗浮客，新诗早寄回。
巢云
作者：周巽
朝代：元

嵩华谪仙流，逸气凌霄汉。卷迹孤影微，成章五色烂。卧瞻蟾窟低，起舞鹤发乱。悠悠心自閒，冥冥梦初散。天孙促驾招，太白倚屏看。俯视芙蓉峰，临风洒飞翰。
巫山高
作者：周巽
朝代：元

峨峨十二峰，上有凌云梯。峰出高唐峻，云来太白低。山鸟飞不过，峡猿愁乱啼。望极魂欲断，梦中心自迷。遥怜楚台语，芳草碧萋萋。
希文堂为罗宗文题
作者：周巽
朝代：元

城南罗隐君，简默重高谊。仰希文正公，敦族轻市利。德著麦舟诗，恩垂义田记。严亲八十馀，綵服日娱戏。棣萼映春辉，友于自伦至。晚岁阅金经，颇悟仙丹秘。游神慕松乔，脱略弃尘事。昔见双珠明，今留一株桂。玉树照西园，芝兰杂芳蕙。悠悠白云飞，馥馥金粟坠。聿瞻希文堂，令人发深喟。
平猺颂上湖广平章衮布巴勒驸马时公奉诏出征道贺二州事毕班师特授中书平章余参随麾下以功授永明簿感公之恩敬献诗以颂公之功云
作者：周巽
朝代：元

分符督诸将，仗钺讨三危。雷动征蛮鼓，云开飞虎旗。中军号令肃，上将智谋奇。驻节舂陵境，屯兵溪洞陲。杂耕民不扰，招捕算无遗。贼有坐擒者，法犹令纵之。脱鞲放鹰隼，钻穴泣狐狸。孟获终能服，貘猺何足追。无虞旋奏凯，有旨即班师。身被黄金甲，旌扬翠羽仪。献俘来太庙，锡宴上丹墀。喜动龙颜日，恩承鸾诏时。宫袍围玉带，御酒赐金卮。公主捧觞贺，中官退食迟。衮衣资黼黻，廊庙藉纲维。开阁薇香动，垂帘花影移。朝趋虎豹阙，晚集凤凰池。边警喜宁谧，圣明于缉熙。金闺通籍早，铁券纪功宜。自愧沾微禄，今当致远辞。风鹏正南击，天马又东驰。遥望台星照，长怀江汉思。苗顽既已格，帝化自无为。愿献平猺颂，流传四海知。
怨王孙
作者：周巽
朝代：元

王孙游，憺忘归。芳草绿，落花飞。草绿花飞春又暮，忆君心绪罥斜晖。水流赴壑何时返，心逐鸿归关路远。华萼楼前白日昏，芙蓉帐里香云暖。梦见王孙雪满裘，腰间玉带珊瑚钩。金鞭断折银貂敝，昔日红颜今白头。魂一惊，泪双落。娟娟残月入房栊，淅淅凄风动帘幕。
恒敛千金笑
作者：周巽
朝代：元

蛾眉常恐妒，敛笑出妆台。貌好曾承宠，恩深翻见猜。自怜金屋贮，不见翠华来。飞阁香尘满，青鸾去不回。
戎行曲
作者：周巽
朝代：元

东征度辽海，朝雨浥尘沙。珠袍黄金甲，玉辔白雪騧。前锋耀戈戟，后骑鸣鼓笳。连城不足拔，诸将毋庸誇。杀气昏海雾，军还应自嗟。
戏马台
作者：周巽
朝代：元

睢水东，彭城下。西风残照古台荒，楚项重瞳曾戏马。振鬣长鸣声捲河，翻身一跃光腾波。时危力尽将奈何，骓兮不逝空悲歌。九日黄花秋霜晚，长河东流去不返。遥怜霸业逐烟消，宾雁南飞楚天远。
战城南
作者：周巽
朝代：元

将军初出塞，列阵龙城南。霜飞杀气肃，日落战声酣。弩彀毒流矢，锋交血染函。单于行系颈，嫖姚且停骖。凯旋何神速，破敌有兵贪。
挽周宣慰方壶
作者：周巽
朝代：元

仗节南征靖庾关，提兵又出讨荆蛮。酡颜鹤发雄姿老，羽扇纶巾雅量閒。梅岭云归凯初奏，柳营星坠榇空还。应怜太府朝正日，不见腰金列早班。
挽萧推官
作者：周巽
朝代：元

归来林下振高风，丰颊修髯见一翁。近世衣冠似公少，故家文献有谁同。凤箫声断瑶台冷，绣斧尘生蕙帐空。几叶秋风惊别鹤，满阶夜雨续吟蛩。
挽谢知州
作者：周巽
朝代：元

五马归来临别墅，犹持风采动眉须。高年自是国遗老，直笔曾言台丈夫。健若秋鹰厉霜翮，清如寒露出冰壶。梅花原上吟魂冷，雪满空山鹤影孤。
效乐未央体咏梅二首
作者：周巽
朝代：元

六花出，一阳生。催冻木，吐寒英。栖迟谷岩里，凛如圣之清。冰注魄，雪霏香。发春意，冠年芳。元气所融结，花中之素王。
效乐未央体咏梅二首·其一
作者：周巽
朝代：元

六花出，一阳生。催冻木，吐寒英。栖迟谷岩里，凛如圣之清。
效乐未央体咏梅二首·其二
作者：周巽
朝代：元

冰注魄，雪霏香。发春意，冠年芳。元气所融结，花中之素王。
效八音体送李状元一初提学浙江
作者：周巽
朝代：元

金闺早通籍，石渠待校书。丝纶阁中客，竹简犹卷舒。匏瓜岂终系，土宇今晏如。革化自君始，木铎扬名誉。
早梅
作者：周巽
朝代：元

孟冬天地闭，萼绿数花开。步绕溪上见，香从谷中来。冉冉年将尽，匆匆春又回。征鸿避霜雪，行子隔风埃。归来履芳躅，慰我平生怀。
春日漫兴四首
作者：周巽
朝代：元

客里惜春春又暮，无数花落绿阴生。一片溪云将雨过，几声山鸟隔烟鸣。不住啼鸟催人去，望断乡关何处家。三月狂风吹倒树，搅人离思是杨花。柳花漫空正撩乱，千点万点著人衣。随波化作浮萍去，满路飘零似雪飞。淡烟微茫远树低，王孙一去草萋萋。谁知客愁无处著，又听前林莺乱啼。
春日漫兴四首·其一
作者：周巽
朝代：元

客里惜春春又暮，无数花落绿阴生。一片溪云将雨过，几声山鸟隔烟鸣。
春日漫兴四首·其三
作者：周巽
朝代：元

柳花漫空正撩乱，千点万点著人衣。随波化作浮萍去，满路飘零似雪飞。
春日漫兴四首·其二
作者：周巽
朝代：元

不住啼鸟催人去，望断乡关何处家。三月狂风吹倒树，搅人离思是杨花。
春日漫兴四首·其四
作者：周巽
朝代：元

淡烟微茫远树低，王孙一去草萋萋。谁知客愁无处著，又听前林莺乱啼。
昭君怨
作者：周巽
朝代：元

汉宫佳人列仙姝，颜如舜华雪作肤。玉凤搔头金缠臂，琇瑩充耳双明珠。美目清扬含百媚，同心绾结青珊瑚。三千宫女谁第一，当时王嫱绝代无。天子按图初未识，承恩远嫁南单于。朝辞皇都去，日逐胡马驱。边塞几千里，行行但长吁。心中万恨向谁诉，马上琵琶聊自娱。鸿雁南飞汉月远，骅骝北去燕草枯。朔风吹沙砭人骨，寒云雨雪断胡须。银瓮蒲萄初出酒，宝车馲驼新取酥。帐中强饮解愁思，情至酒酣愁未纾。明月流光照？毹，关路迢迢不可踰。几回梦想乘黄鹄，飞入长门侍玉舆。胡情不似汉恩重，妾意终怜君宠疏。君不见红颜命薄何足惜，长恨和戎计策迂。四弦不尽昭君怨，千古空留青冢孤。
昭君怨
作者：周巽
朝代：元
体裁：乐府曲辞

汉宫佳人列仙姝，颜如舜华雪作肤。玉凤搔头金缠臂，琇莹充耳双明珠。美目清扬含百媚，同心绾结青珊瑚。三千宫女谁第一，当时王嫱绝代无。天子按图初未识，承恩远嫁南单于。朝辞皇都去，日逐胡马驱。边塞几千里，行行但长吁。心中万恨向谁诉，马上琵琶聊自娱。鸿雁南飞汉月远，骅骝北去燕草枯。朔风吹沙砭人骨，寒云雨雪断胡须。银瓮蒲萄初出酒，宝车馲驼新取酥。帐中强饮解愁思，情至酒酣愁未纾。明月流光照�毹，关路迢迢不可踰。几回梦想乘黄鹄，飞入长门侍玉舆。胡情不似汉恩重，妾意终怜君宠疏。君不见红颜命薄何足惜，长恨和戎计策迂。四弦不尽昭君怨，千古空留青冢孤。
昭君怨
作者：周巽
朝代：元

汉宫佳人列仙姝，颜如舜华雪作肤。玉凤搔头金缠臂，琇莹充耳双明珠。美目清扬含百媚，同心绾结青珊瑚。三千宫女谁第一，当时王嫱绝代无。天子按图初未识，承恩远嫁南单于。朝辞皇都去，日逐胡马驱。边塞几千里，行行但长吁。心中万恨向谁诉，马上琵琶聊自娱。鸿雁南飞汉月远，骅骝北去燕草枯。朔风吹沙砭人骨，寒云雨雪断胡须。银瓮蒲萄初出酒，宝车馲驼新取酥。帐中强饮解愁思，情至酒酣愁未纾。明月流光照𣰽毹，关路迢迢不可踰。几回梦想乘黄鹄，飞入长门侍玉舆。胡情不似汉恩重，妾意终怜君宠疏。君不见红颜命薄何足惜，长恨和戎计策迂。四弦不尽昭君怨，千古空留青冢孤。
暗牖悬蛛网
作者：周巽
朝代：元

绮阁凝尘网，纵横缀琐扉。愁牵千缕乱，恨结一丝微。当户蟏蛸坠，穿帘熠耀飞。如何解愁绪，窗下理金徽。
月下梅
作者：周巽
朝代：元

月底初开琼蕊香，枝头低转玉蟾光。当筵太白停杯问，对阙素娥涵镜妆。望断清辉楚天远，寄来绿萼陇云长。关山千里遥相忆，不觉新添两鬓霜。
月琴为林从吉赋
作者：周巽
朝代：元

湖亭曾听月琴弹，梦想遗音在广寒。药杵捣霜惊别鹤，桂阑拂露引孤鸾。冰弦低转临瑶席，金粟微飘满石坛。写尽凌波仙子意，清虚夜静曲声残。
有所思
作者：周巽
朝代：元

长门春寂寂，宫漏夜迟迟。明月流珠户，轻风开绣帷。昔承恩宠处，犹想梦来时。不见金銮幸，惟应玉箸垂。灯花明又暗，佳期杳难期。
杨白花
作者：周巽
朝代：元

杨白花，白于雪，漫空撩乱飞琼屑。有美人兮将别，揽柔条兮初折。絮纷纷兮舞离筵，酌绿酒兮鸣朱弦，感中情兮惜芳年。迎章台兮舞袖，绕隋堤兮吟鞭。去金河兮几千里，揽愁绪兮绵绵。思夫君兮不息，望云鹤兮翩翩。
林下梅
作者：周巽
朝代：元

冰为肌骨玉为神，林下归来见美人。冷眼笑看千树雪，含情欲赠一枝春。花飘萝径留芳迹，诗刻苔碑生绿尘。落日孤坟吟眺苦，仙魂犹想绕湖滨。
校猎曲
作者：周巽
朝代：元

豪鹰厉风翮，骏马腾霜蹄。长杨出旌麾，上林喧鼓鼙。飞羽云中落，骇兽草间啼。翻身射天狼，随手坠金鸡。词臣赋羽猎，侍宴明光西。
桔槔行
作者：周巽
朝代：元

八月陂塘秋欲涸，车声轧轧连村落。晚禾将槁大田枯，络纬悲鸣止还作。螮蝀垂光饮断流，蛟龙蜕骨临深壑。汗流被体足未停，辛苦救得禾田青。十日无雨穗将绝，荡荡旻天呼不听。君不见秋粮已免皇恩早，天赐丰年应更好。不用含愁怨桔槔，化机顷刻回枯槁。
梅仁
作者：周巽
朝代：元

佳实存芳核，中含元气清。阳生春欲动，甲拆暖初萌。雪后孤根发，年深老干成。长留酸一点，金鼎待和羹。
梅仙
作者：周巽
朝代：元

飘飘罗浮驾，皎皎劫外身。娟娟冰是骨，粲粲雪为神。持节来瀛海，嘘气为阳春。若非王乔侣，恐是赤松邻。殷勤问芳讯，未尽寰中尘。
梅友
作者：周巽
朝代：元

不见芳颜久，仪容老更成。襟怀抱清气，洒落出真情。天寒适邂逅，握手如平生。曳月鲛绡薄，凌风鹤氅轻。同有岁寒约，重来会耆英。
梅子
作者：周巽
朝代：元

中林有佳实，孟夏雨初肥。离离青垂处，落落红绽时。昔曾感商梦，摽有兴周诗。调鼎将用汝，倾筐一塈之。临风每相望，聊以慰渴思。
梅影
作者：周巽
朝代：元

江碧涵疏影，飘萧宛不群。斜横半窗月，低转一帘云。昼扫尘无迹，阴移篆有文。常随芳质见，隐映雪缤纷。
梅林
作者：周巽
朝代：元

寻芳临晚渡，停棹入寒林。雪里孤村近，花间一径深。隔花人唤酒，倚树客听琴。烟寺昏钟动，归来香满襟。
梅树
作者：周巽
朝代：元

南昌千载树，屹立出凡尘。人想邑中尉，仙留世外身。清癯孤鹤骨，夭矫半龙鳞。拟挂一壶酒，倚歌招子真。
梅根
作者：周巽
朝代：元

孤根培厚地，春意在东原。蟠屈龙形古，发生阳气温。冰坚凝体魄，雪净返精魂。大本深含蓄，严冬花正繁。
梅洞
作者：周巽
朝代：元

岩谷云深处，冬暄花正开。香随微雪落，讯逐早春回。白鹿衔花去，元猿抱子来。仙人招我隐，倚树独徘徊。
梅花
作者：周巽
朝代：元

呼童扫开萝径，有客来叩柴扉。花底香云欲落，树头白鸟初飞。
梅花十首
作者：周巽
朝代：元

孤山树下晓停骖，绿萼初开花两三。自是孤根得春早，先将芳信到江南。瘴海花开雁又来，边头不见寄书回。云横东阁踌蹰久，月上南枝次第开。晚来索笑向晴檐，独立黄昏半捲帘。自折芳枝嗅琼蕊，忽看高树挂银蟾。石桥流水绕柴门，岁晏相逢不尽言。放鹤亭前人一去，疏林夜月冷吟魂。倚竹相看翠袖寒，月中弄影见飞鸾。形容何似清癯甚，雪满空山岁又阑。问讯花神谁最贤，群芳梅独在春先。清高品格花中圣，洒落丰姿鹤上仙。天寒倚树见佳人，屑玉餐英养性真。姑射山中明月夜，风飘仙袂净香尘。乘云曾到太清家，玉树当庭飘素霞。此日归来湖上见，满林香雪散瑶华。朝来踏雪过前林，花底谁歌白雪吟。玉女持旌双凤下，暮云深处杳难寻。花底群仙摇佩珰，神凝太素美清扬。春风吹梦来金鼎，夜月霏香到玉堂。
梅花十首·其一
作者：周巽
朝代：元

孤山树下晓停骖，绿萼初开花两三。自是孤根得春早，先将芳信到江南。
梅花十首·其七
作者：周巽
朝代：元

天寒倚树见佳人，屑玉餐英养性真。姑射山中明月夜，风飘仙袂净香尘。
梅花十首·其三
作者：周巽
朝代：元

晚来索笑向晴檐，独立黄昏半捲帘。自折芳枝嗅琼蕊，忽看高树挂银蟾。
梅花十首·其九
作者：周巽
朝代：元

朝来踏雪过前林，花底谁歌白雪吟。玉女持旌双凤下，暮云深处杳难寻。
梅花十首·其二
作者：周巽
朝代：元

瘴海花开雁又来，边头不见寄书回。云横东阁踌蹰久，月上南枝次第开。
梅花十首·其五
作者：周巽
朝代：元

倚竹相看翠袖寒，月中弄影见飞鸾。形容何似清癯甚，雪满空山岁又阑。
梅花十首·其八
作者：周巽
朝代：元

乘云曾到太清家，玉树当庭飘素霞。此日归来湖上见，满林香雪散瑶华。
梅花十首·其六
作者：周巽
朝代：元

问讯花神谁最贤，群芳梅独在春先。清高品格花中圣，洒落丰姿鹤上仙。
梅花十首·其十
作者：周巽
朝代：元

花底群仙摇佩珰，神凝太素美清扬。春风吹梦来金鼎，夜月霏香到玉堂。
梅花十首·其四
作者：周巽
朝代：元

石桥流水绕柴门，岁晏相逢不尽言。放鹤亭前人一去，疏林夜月冷吟魂。
梅花引
作者：周巽
朝代：元

君不见西汉梅子真，精魂化作花中神。君不见开元宋广平，辞语采得花中英。铁石心肠赋偏丽，神仙风韵气独清。江南十月芳信早，萼绿花开照晴昊。玉树皎如冰雪明，诗人吟到乾坤老。万松岭下月昏黄，忽忆故人天一方。折得繁花无使将，空山月落遥相望。霜寒野迥闻残角，撩乱漫空香雪落。长啸曾惊洞口猿，高吟欲借山头鹤。几回踏雪过溪桥，满眼白云寒欲飘。倚竹相看攲翠袖，归来三日香不消。扬州岁晚花犹盛，闻说东皇消息近。笑问花神不肯应，为君倾倒酬清兴。我歌梅花引，劝饮君莫辞。大羹调以黄金鼎，旨酒酌以白玉卮。气转洪钧在顷刻，挽回春意非君谁。
梅花月下醉歌
作者：周巽
朝代：元

酌酒芳树下，寒光照玉壶。举觞酬明月，起舞鹤影孤。清夜恍惚逢仙姝，丰姿绰约形容癯。琇瑩充耳双明珠，纤腰杂佩青珊瑚。邀我东游见麻姑，南昌仙人在坐隅。杯倾沆瀣酣芳液，连日东风吹不苏。酒醒满襟香露湿，雪花眩眼光模糊。欲与仙人借双凫，朝游罗浮暮西湖。谁能持将北斗劝，何当吸取东海枯。君不见醉倒樽前曙光白，不知此乐今有无。
梅花月下醉歌
作者：周巽
朝代：元
体裁：古风

酌酒芳树下，寒光照玉壶。举觞酬明月，起舞鹤影孤。清夜恍惚逢仙姝，丰姿绰约形容癯。琇莹充耳双明珠，纤腰杂佩青珊瑚。邀我东游见麻姑，南昌仙人在坐隅。杯倾沆瀣酣芳液，连日东风吹不苏。酒醒满襟香露湿，雪花眩眼光模糊。欲与仙人借双凫，朝游罗浮暮西湖。谁能持将北斗劝，何当吸取东海枯。君不见醉倒樽前曙光白，不知此乐今有无。
梅花落
作者：周巽
朝代：元

中庭一树梅，飞雪委荒苔。我行惊岁暮，几回花落又花开。玉箸啼妆面，思君契阔何由见。城头霜角入云悲，吹断芳魂泪如线。
梅英
作者：周巽
朝代：元

霏霏含玉齿，粲粲出琼英。春色梢头见，阳和根底生。终身守贞白，芳气得轻清。隐若飞仙佩，飘翩来上京。
梅萼
作者：周巽
朝代：元

冻萼凝芳思，空山见美人。冰姿含翠靥，玉齿粲朱唇。结蒂栖香雪，缀枝迎早春。醉看开也未，微笑问花神。
梅蕊
作者：周巽
朝代：元

轻冰融冻蕊，点缀见仙姝。色润蓝田玉，光浮合浦珠。枝头带蟾影，花底露蜂须。此日相看处，芳容何太癯。
梅讯
作者：周巽
朝代：元

岁晏无消息，此时芳讯通。初传远信至，如见美人同。枝上喧林鹊，雪中来塞鸿。关山今夜梦，和月到房栊。
梅香
作者：周巽
朝代：元

琼树流清气，花飘晴雪香。暗凝翠云袖，微袭紫罗囊。旖旎来东阁，芬菲满洞房。酒酣三嗅醒，吟断月昏黄。
梅魂
作者：周巽
朝代：元

缥缈烟尘外，思君不见君。神游枝上月，梦绕树间云。素顶三花聚，元精一气分。氤氲招不得，化作雪纷纷。
梅龙
作者：周巽
朝代：元

千年一老树，瘦骨似蟠龙。玉爪冰霜合，翠鳞苔藓封。罗浮云里见，夏禹庙中逢。乘取臞仙驾，飞光来九重。
梨花曲
作者：周巽
朝代：元

仙妃下瑶圃，靓妆乘素鸾。盈盈含芳思，脉脉倚阑干。冰玉肌肤夐贞洁，多情长得君王看。白云满阶月欲暗，香雪半树春犹寒。莺啭高枝迎淑景，隔花低蹴鞦韆影。美人微笑步花阴，玉纤自把宫鬟整。东家蝴蝶双飞来，芳魂欲断梨云冷。
歌风台
作者：周巽
朝代：元

白蛇断，赤龙飞。天开炎运成帝业，云捲蜚廉扬武威。威定四方归故里，酒酣击筑歌声起。山河振动气犹雄，宇宙廓清心自喜。薰弦载抚韶音希，豳雅又陈王化始。河流如带誓犹存，台前虎啸生荆杞。
水溢芙蓉沼
作者：周巽
朝代：元

雨过芳池满，芙蓉照绿波。双鸳香里浴，孤凤镜中过。独步承恩重，多情奈妒何。采花休采菂，心苦感怀多。
水驿梅
作者：周巽
朝代：元

官亭芳树倚寒江，琼蕊疏疏映琐窗。停棹晚看花发少，开轩时有雁来双。一枝春到书先寄，千里使还心已降。尽日凭阑酣咏久，香浮绿萼酒盈缸。
江南弄
作者：周巽
朝代：元

春意动。池塘初解冻。花间啼鸟惊人梦。绮户微开曙色明。沈香火暖晓寒轻。夭桃半吐传芳讯，新莺百啭感中情。感中情。怜淑景。思君望断青鸾影。炎光炽，枕簟凉如水。芰荷覆沼双鸳戏。香飘水阁藕花开。帘上金钩燕子回。霄露清尘临上苑，朝云行雨过阳台。过阳台。别神女。思君心如莲菂苦。秋声起，庭院收残暑。凉蝉抱叶鸣疏雨。玉箫吹彻人倚楼。银汉迢迢度女牛。梧桐落翠露华冷，络纬啼寒月影流。月影流。愁无限。思君不见南飞雁。寒威薄。绣帷人未觉。啄蕊争枝喧冻雀。锦笺呵笔写回文。玉箸长垂不见君。北去马蹄冲塞雪，南来雁字隔衡云。隔衡云。消息断。思君但把梅花玩。
江南弄·其一
作者：周巽
朝代：元

春意动。池塘初解冻。花间啼鸟惊人梦。绮户微开曙色明。沈香火暖晓寒轻。夭桃半吐传芳讯，新莺百啭感中情。感中情。怜淑景。思君望断青鸾影。
江南弄·其三
作者：周巽
朝代：元

秋声起，庭院收残暑。凉蝉抱叶鸣疏雨。玉箫吹彻人倚楼。银汉迢迢度女牛。梧桐落翠露华冷，络纬啼寒月影流。月影流。愁无限。思君不见南飞雁。
江南弄·其二
作者：周巽
朝代：元

炎光炽，枕簟凉如水。芰荷覆沼双鸳戏。香飘水阁藕花开。帘上金钩燕子回。霄露清尘临上苑，朝云行雨过阳台。过阳台。别神女。思君心如莲菂苦。
江南弄·其四
作者：周巽
朝代：元

寒威薄。绣帷人未觉。啄蕊争枝喧冻雀。锦笺呵笔写回文。玉箸长垂不见君。北去马蹄冲塞雪，南来雁字隔衡云。隔衡云。消息断。思君但把梅花玩。
江路梅
作者：周巽
朝代：元

白云浦口舣舟来，冷蕊迎人一笑开。老鹤啄冰飞不去，轻鸥带雪立相猜。歌残芳树笛初弄，兴尽中流棹又回。一带寒沙香满路，波涵月影雁声哀。
洛阳道
作者：周巽
朝代：元

行行重行行，东出洛阳道。离离禾黍场，踧踧为茂草。繄昔营洛时，地不爱其宝。贡赋道里均，明良朝会早。九衢霏紫烟，双阙丽苍昊。槐柳荫御阶，香尘净如扫。岁久竞繁华，物盛还枯槁。一从周鼎迁，汉兴基再造。佳气复葱葱，邦畿古来好。瞻彼泱泱流，往事闻父老。贾谊才可怜，石崇富难保。京洛风萧萧，天津日杲杲。周道少人行，忧心惄如捣。
清平调三首
作者：周巽
朝代：元

武皇开宴影娥池。侍宴阿娇新宠时。金屋春深扶醉起，鸾鸣花底日迟迟。帘外宫娥舞袖来。霓旌双引出蓬莱。一泓仙掌金茎露，分赐群臣七宝杯。两院东风飘紫霞。天香飞落上林花。恩疏不见龙舆过，望断长门日又斜。
清平调三首·其一
作者：周巽
朝代：元

武皇开宴影娥池。侍宴阿娇新宠时。金屋春深扶醉起，鸾鸣花底日迟迟。
清平调三首·其三
作者：周巽
朝代：元

两院东风飘紫霞。天香飞落上林花。恩疏不见龙舆过，望断长门日又斜。
清平调三首·其二
作者：周巽
朝代：元

帘外宫娥舞袖来。霓旌双引出蓬莱。一泓仙掌金茎露，分赐群臣七宝杯。
渔歌子 其一 渔父歌四首
作者：周巽
朝代：元
体裁：词

春水孤蓬发棹讴。彩虹为线月为钩。桃花浪，杜若洲。此处垂钩钓玉虬。
渔歌子 樵父歌四首 其一
作者：周巽
朝代：元
体裁：词

春山漠漠断烟横。阴壑丁丁伐木声。啼鸟静，落花轻。看棋松下暮云生。
渔歌子 樵父歌四首 其三
作者：周巽
朝代：元
体裁：词

满身松露陟崔嵬。行逐岩前麋鹿来。枫叶落，菊花开。日斜人唱采薪回。
渔歌子 樵父歌四首 其二
作者：周巽
朝代：元
体裁：词

白云相逐度前峰。萝壁猿啼翠几重。清昼寂，绿阴浓。斧声惊动鸐巢松。
渔歌子 樵父歌四首 其四
作者：周巽
朝代：元
体裁：词

负薪行唱路迢迢。几朵梅花担上挑。风正急，雪初飘。曲中犹自忆前朝。
渔歌子 渔父歌四首 其一
作者：周巽
朝代：元

春水孤篷发棹讴。彩虹为线月为钩。桃花浪，杜若洲。此处垂钩钓玉虬。
渔歌子 渔父歌四首 其三
作者：周巽
朝代：元
体裁：词

西风一夜下晴川。换酒将鱼不用钱。芦渚畔，蓼洲边。暮醉醒来月满船。
渔歌子 渔父歌四首 其二
作者：周巽
朝代：元
体裁：词

箬笠蓑衣乱碧波。巨鳞泼剌跃金梭。冲蘋藻，翻芰荷。不上钩来可奈何。
渔歌子 渔父歌四首 其四
作者：周巽
朝代：元
体裁：词

寒江独钓去还来。机静应无鸥鸟猜。冰柱折，雪梅开。坐拥羊裘月未回。
渔歌子·樵夫四首
作者：周巽
朝代：元

春山漠漠淡烟横。阴壑丁丁伐木声。啼鸟静，落花轻。看棋松下暮云
渔歌子·樵父歌四首
作者：周巽
朝代：元

春山漠漠断烟横。阴壑丁丁伐木声。啼鸟静，落花轻。看棋松下暮云生。白云相逐度前峰。萝壁猿啼翠几重。清昼寂，绿阴浓。斧声惊动鸐巢松。满身松露陟崔嵬。行逐岩前麋鹿来。枫叶落，菊花开。日斜人唱采薪回。负薪行唱路迢迢。几朵梅花担上挑。风正急，雪初飘。曲中犹自忆前朝。
渔歌子·渔父歌四首
作者：周巽
朝代：元

春水孤篷发棹讴。彩虹为线月为钩。桃花浪，杜若洲。此处垂钩钓玉虬。箬笠蓑衣乱碧波。巨鳞泼剌跃金梭。冲蘋藻，翻芰荷。不上钩来可奈何。西风一夜下晴川。换酒将鱼不用钱。芦渚畔，蓼洲边。暮醉醒来月满船。寒江独钓去还来。机静应无鸥鸟猜。冰柱折，雪梅开。坐拥羊裘月未回。
渔歌子·西风一叶下晴川
作者：周巽
朝代：元

西风一叶下晴川。换酒将鱼不用钱。芦渚畔，蓼洲边。暮醉醒来月满
溪桥梅
作者：周巽
朝代：元

清溪有客偶相招，步屧微吟过画桥。花覆石阑晴雪坠，香浮冰涧冻云飘。水边人立停兰棹，树下仙迎吹玉箫。不见当年题柱者，担头折得唱归樵。
溪梅
作者：周巽
朝代：元

几树临寒碧，疏疏花满溪。皱波涵影瘦，攲岸压枝低。月上推篷见，云深去棹迷。颇怀过剡曲，乘兴绕芳堤。
澹云为湘阴罗孝子国珉赋
作者：周巽
朝代：元

悠悠江上云，霭霭云中树。历历楚天遥，思亲在何处。家住白云边，望极湘阴路。朝看云飞来，暮看云飞去。云行出有归，游子当返顾。如何骨肉恩，离别少欢聚。忧来赋停云，耿耿出情素。愿为黄鹄翔，归来慰迟暮。相看共卷舒，怡然得深趣。朗咏白云篇，乌啼残月曙。
爱梅
作者：周巽
朝代：元

孤山亭榭倚湖边，长日对花真可怜。照水丰姿何皎洁，隔林芳态自清妍。与花为友心偏喜，得句惊人世共传。玉色冰肌两奇绝，皎如鹤立玉阶前。
猗兰操
作者：周巽
朝代：元

朝露凝兮奕叶光。紫茎出兮芬芳。托根兮楚畹芳。菲菲兮满堂。念中情兮不能忘。揽玉佩兮纫幽香。操鸣琴兮动清商。叹遗音兮心徊徨。怀美人兮天一方。感露霜兮沾裳。
猛虎行
作者：周巽
朝代：元

疾风撼林木，空谷来啸声。秋气何肃杀，于菟晚纵横。眈眈掉尾相逐行，一兽咆哮百兽惊。玉爪拳钩蹴冰裂，金精夹镜流电明。磨牙吮血食人肉，威势惨酷伤群生。荒野云深山月黑，猿啼老树寒萧瑟。冯妇回头不下车，李广弯弓空裂石。郊原千里绝人行，近郭时时见其迹。呜呼安得政化如刘琨，虎北渡河风俗淳。外户夜开无吠犬，耕桑共乐江南村。
玉堂梅
作者：周巽
朝代：元

翰林夜直对臞仙，月上南枝香暗传。雪片飞花迎腊瑞，冰容倚树带春妍。词臣题处称魁品，学士簪来集御筵。归到琐窗清不寐，花边呵冻写鸾笺。
琵琶曲
作者：周巽
朝代：元

明妃初出塞，愁恨寄哀弦。千岁琵琶语，六么音调传。新声乍啭莺啼树，馀响不断龙吟川。拂指四弦如裂帛，银床叶落悲寒蝉。空林淅淅鸣虚籁，幽涧泠泠流瀑泉。独抱中情向谁诉，曲终马上啼婵娟。凤鸣朝阳苦难见，雁叫罗浮私自怜。别有离愁弹夜月，浔阳江头停客船。鸣弦拨尽清商怨，月冷蛾眉秋满天。翠袖拂丝声切切，青衫湿泪思绵绵。君不见越女吴姬美如玉，十三弹得琵琶曲。一朝远嫁随征夫，望断江南春草绿。
白鹭洲
作者：周巽
朝代：元

吉士长怀古，来游白鹭洲。波分孤屿出，沙带一江流。渔火枫桥夜，书声竹院秋。矶头明月上，吟望意悠悠。
盘龙随镜隐
作者：周巽
朝代：元

尘匣初开处，镜中龙影蟠。剑飞秋水底，月出暮云端。绝色愁花妒，清光照胆寒。一从君去后，懒向玉台看。
相逢行
作者：周巽
朝代：元

渭北一相逢，停鞭驻玉骢。问君家何处，云在洛城东。离家今几载，岁月如转蓬。话旧各倾倒，相看如梦中。解貂秦楼里，尽醉酬知己。秦女扬清歌，霏霏启玉齿。两脸桃花红，翠袖舞东风。斜晖转杨柳，新月上梧桐。此会良可乐，倾壶思再酌。昨日见花开，今晨惜花落。流景不再来，别离恨难裁。人生会面少，且覆手中杯。明朝又分首，上马东西去。遥望秦关云，高连渭城树。
祭石屋先人墓诗
作者：周巽
朝代：元

早岁自失怙，忧怀不尽言。养惭乌返哺，祭效獭衔恩。陟岵悲风起，瞻茔佳气存。永言思罔极，垂白哭秋原。
祭石桥先妣墓诗
作者：周巽
朝代：元

哀哀竟何恃，悲痛彻心肝。墓树春云暗，阶苔宿雨残。泪随流水注，食为禁烟寒。肠断思亲处，鹃啼乔木端。
秋篷轩为杨仲濩赋
作者：周巽
朝代：元

诗人托兴在秋篷，潇洒吟轩画舫同。江海馀情孤榻上，乾坤清气一窗中。疏帘凉洒芹池雨，曲槛香来蕙畹风。黄叶沧波垂钓处，倚看双雁上晴空。
秋胡行
作者：周巽
朝代：元

鸳鸯在芳洲，饮啄长相顾。雌留楚水湄，雄飞秦苑树。娟娟谁家女，嫁作秋胡妇。合婚才五日，夫婿离家去。五见樱桃花，思君在何处。膏沐难为容，中闺守贞素。春日载迟迟，采桑陌中路。忽逢马上郎，持金前致语。正色不可干，攀条衣湿露。采采未盈筐，蚕饥那可住。忽闻夫远归，归见相惊顾。乃是遗金者，升坐向姑诉。妾心皎如日，夫意轻如羽。鸟犹有俦匹，人岂无思虑。中流忽自沈，大节久弥著。
空城雀
作者：周巽
朝代：元

空城雀，喧啾无树栖城角。雄飞雌哺黄口雏，群绕荒芜无粟啄，何不飞去山林乐。城头日落号乌鸢，城下荆棘霏寒烟。朝昏饮啄不充腹，磔磔悲鸣谁汝怜。自叹空城非所止，犹胜身罹网罗里。君不见郊原四面皆网罗，无地潜踪将奈何。安得仁恩及微物，雨露生成囿泰和。
空梁落燕泥
作者：周巽
朝代：元

空梁巢紫燕，长日落香泥。点污琴书满，飞来帘幕低。双归寻旧垒，对舞向中闺。尘迹无人扫，黄昏深院迷。
竹外梅
作者：周巽
朝代：元

溪上看来兴潇洒，月中照见影横斜。连枝微带几点雪，隔叶初开三两花。蟾映寒光金琐碎，鸥翻晴羽翠交加。此君有约寻仙友，因过孤山处士家。
竹枝歌十首
作者：周巽
朝代：元

滟滪堆前十二滩，滩声破胆落奔湍。巴人缓步牵江去，楚客齐歌行路难。百丈牵江江岸长，生愁险处是瞿塘。猿啼三声齐堕泪，路转九回空断肠。蜀江水落石槎牙，南船几日到三巴。云绕巫山不成雨，霜凋锦树胜如霞。霜叶如花满眼飘，巴童歌驻木兰桡。水来峡口滩方急，船到夔州路更遥。夔州日落听啼乌，乱石空围八阵图。傍渚行行访遗迹，武侯奇才天下无。巫山秀色碧崔嵬，客子行舟望楚台。行云行雨几朝暮，不见台前神女来。叠嶂连云气势高，江心巨石吼洪涛。怪底终年行路者，艰危如此不辞劳。锦江一道送春来，梅花落尽桃花开。无奈客程归未得，树头树尾鸟声哀。杜宇催归不暂休，宦情羁思两悠悠。相如此日题桥去，空遣文君吟白头。江流锦水百花香，落日微吟近草堂。少陵心苦愁难著，望帝魂消思不忘。
竹枝歌十首·其一
作者：周巽
朝代：元

滟滪堆前十二滩，滩声破胆落奔湍。巴人缓步牵江去，楚客齐歌行路难。
竹枝歌十首·其七
作者：周巽
朝代：元
体裁：诗

叠嶂连云气势高，江心巨石吼洪涛。怪底终年行路者，艰危如此不辞劳。
竹枝歌十首·其三
作者：周巽
朝代：元
体裁：诗

蜀江水落石槎牙，南船几日到三巴。云绕巫山不成雨，霜凋锦树胜如霞。
竹枝歌十首·其九
作者：周巽
朝代：元
体裁：诗

杜宇催归不暂休，宦情羁思两悠悠。相如此日题桥去，空遣文君吟白头。
竹枝歌十首·其二
作者：周巽
朝代：元
体裁：诗

百丈牵江江岸长，生愁险处是瞿塘。猿啼三声齐堕泪，路转九回空断肠。
竹枝歌十首·其五
作者：周巽
朝代：元
体裁：诗

夔州日落听啼乌，乱石空围八阵图。傍渚行行访遗迹，武侯奇才天下无。
竹枝歌十首·其八
作者：周巽
朝代：元
体裁：诗

锦江一道送春来，梅花落尽桃花开。无奈客程归未得，树头树尾鸟声哀。
竹枝歌十首·其六
作者：周巽
朝代：元
体裁：诗

巫山秀色碧崔嵬，客子行舟望楚台。行云行雨几朝暮，不见台前神女来。
竹枝歌十首·其十
作者：周巽
朝代：元
体裁：诗

江流锦水百花香，落日微吟近草堂。少陵心苦愁难著，望帝魂消思不忘。
竹枝歌十首·其四
作者：周巽
朝代：元
体裁：诗

霜叶如花满眼飘，巴童歌驻木兰桡。水来峡口滩方急，船到夔州路更遥。
简彭志南
作者：周巽
朝代：元

岁在丁丑春，东风转花柳。来从天池游，剑光动星斗。君有倜傥怀，平居敦孝友。气压波涛翻，声吹鲲鲸吼。高谊薄曾云，片言解纷纠。偶坐逢故人，倾倒接杯酒。书屋临大江，竹阴覆晴牖。畦蔬绕回塘，粳稻满南亩。甘旨奉亲馀，此乐真罕有。蹇余客平原，契阔岁年久。云树晚苍苍，思君重回首。
红梅
作者：周巽
朝代：元

彩鸾下云壑，岁晏停香车。素妃持绛节，丹脸含蕊砂。谪居臞仙苑，步出东皇家。朝迎旸谷日，暮餐赤城霞。尚恐芳华歇，飘忽令人嗟。
织锦曲
作者：周巽
朝代：元

金梭动，玉腕举，当窗织锦谁家女。七襄终日不成章，五色牵情乱如缕。遥想夫居天一方，关山迢递河无梁。灯前紊丝鸣络纬，机上交颈双鸳鸯。旧恨难裁几行字，新愁暗结九回肠。照帷银烛空怜影，唾壁綵绒犹带香。忽听喔喔邻鸡唱，停梭起视心徊徨。星桥暗想飞乌鹊，云锦旋看成凤凰。君不见漏断金壶啼玉箸，思君不见知何处。织将锦字写中情，寄与明年春雁去。
织锦窦家妻
作者：周巽
朝代：元

璇玑初织锦，寄与窦将军。思报七襄日，裁成五色云。帛书断归信，绮字缀回文。洒尽行行泪，何时一见君。
罗敷词
作者：周巽
朝代：元

青青陌上桑，盈盈桑下女。行行逢使君，驻马前致语。答云秦罗敷，采桑事勤苦。夫为侍中郎，久宦在公府。君意一何痴，妾身自有主。彩凤在高冈，雎鸠在中渚。物微知所托，去去莫延伫。绿叶已盈筐，蚕饥日将午。
羽觞飞上苑
作者：周巽
朝代：元

春风二三月，绮席列琼卮。莺啼上林苑，花覆太液池。酒令行觞飞羽急，乐歌转曲流声迟。玉醴香中春潋滟，金波影里翠参差。冰弦触指雁初度，风笛启唇鸾乍吹。宫锦淋漓罗袖湿，蛾眉起舞双玉妃。君不见长杨日落天仗去，清夜铜仙空泪垂。
耕读斋为枫墅王兴定赋
作者：周巽
朝代：元

结庐枫墅上，躬稼事诗书。田有一塍在，家藏万卷馀。云中挂角诵，雨后带经锄。释耒吟风处，携壶咏月初。锄金终不顾，种玉学无虚。览帙从漂麦，观图自摘蔬。名垂贤士传，身寄野人居。岂惜田家苦，何惭儒术疏。秋声起庭树，凉气入郊墟。白酒开陶瓮，青灯照绮疏。子孙勤稼穑，诗礼重菑畬。击壤歌声作，凭轩乐自如。
节士吟
作者：周巽
朝代：元

脩竹生中林，长松在幽壑。严冬霜霰零，枝叶不黄落。夷齐归西山，饿死无愧颜。鲁连蹈东海，一去竟不还。苏武持汉节，饥来啮寒雪。遂使李陵惭，去住难为别。古人重义不顾身，声名烈烈垂千春。采薇啮雪辞金者，寥寥千载空无人。眷彼宦游子，胡为寡廉耻。我歌节士吟，六合清风起。
芙蓉行
作者：周巽
朝代：元

天门初曙啼早鸦，西风吹落丹霄霞。美人閒倚阑干立，锦树颁霜初见花。美人颜色花可比，岁晚见之心自喜。鸂鶒沙边云彩飞，珊瑚枝上虹光起。密叶玲珑乱翠毛，繁英灿烂裁文绮。宫女焚香别殿中，秦娥揽镜妆台里。朝来舣棹驿亭西，疑是美人隔秋水。红妆翠袖青霓裳，微笑含情启玉齿。木末霞消落日红，相思咫尺云千里。
芦花坞诗
作者：周巽
朝代：元

飘飘校书郎，栖迹芦花坞。孤云卧高林，双凫下清浦。玉树带蒹葭，秋光映眉宇。胸怀冰雪明，容仪鸾凤舞。昔陪青藜翁，洒翰辟玉府。佩剑出龙泉，烟尘暗中土。翩然赋归来，垂纶傍芦渚。雪花香满襟，风絮光翻羽。邀彼鹤上仙，泛我尊中醑。高歌落海蟾，长啸惊石虎。愿接卢敖游，仍呼太白侣。飞驾凌清虚，乘风过玄圃。
芳树
作者：周巽
朝代：元

前庭植芳树，雨露浥华滋。下有盘根节，上有连理枝。郁郁清阴合，离离佳实垂。荣华信可爱，零落亦可悲。佳期彩云散，倚树长相思。
苍松
作者：周巽
朝代：元

苍松有古意，抚树常盘桓。孤根蟠地底，高节凌云端。老龙惊蜕骨，独鹤落飞翰。应中明堂用，还扶大厦安。适当风雨会，坚傲雪霜残。愿结忘年友，永期同岁寒。
苍龙吟
作者：周巽
朝代：元

江潭月冷流清音。紫竹吹作苍龙吟。含商引徵曲意深。曲意深，泪沾襟。关山远，何处寻。
苦热行
作者：周巽
朝代：元

祝融南征驭赤龙，鹑火飞燄当前锋。渴乌吸尽蓬莱水，妖虹挂在芙蓉峰。田畴枯槁泉欲竭，沙石销铄金为镕。重惜民忧鱼鼎沸，得非帝遣龙门封。云蒸谷口泽未降，虎啸岩前风不从。六合如在洪炉里，不知何处堪潜踪。呜呼山林晦迹无地容，安得天风驾我游鸿濛。
落梅
作者：周巽
朝代：元

何人吹彻玉参差，点点飞花入酒卮。轻拂苔阶晴雪满，斜飘芳屋白云垂。香魂此日随流水，芳讯几时来故枝。遥想绿珠堪恨处，临风疑是坠楼时。
薄暮动弦歌
作者：周巽
朝代：元

斜日照东壁，乐音纷满堂。翠蛾启皓齿，玉指弹清商。花前起舞青霓裳，弦将白雪声绕梁。秋风洞庭叫鸿雁，春日高台鸣凤凰。昼刻苦短更漏长，宝篆香消银烛光。君不见承恩飞燕来昭阳，天留一鉴吁可伤。
蜡梅
作者：周巽
朝代：元

镜里素娥容貌改，铅华净洗试新妆。纤葩微沁蜂须蜜，疏蕊中凝凤髓香。苒苒仙姿含淡白，盈盈宫粉带轻黄。先迎蜡雪留孤迹，独倚春风压众芳。缇室阳回迎瑞气，疏林几树吐繁英。舞花美女微含笑，辟谷仙人太瘦生。冰雪光华应三白，肌肤绰约喜双清。残年有客重相见，缓引椒觞话旧盟。
蜡梅·其一
作者：周巽
朝代：元

镜里素娥容貌改，铅华净洗试新妆。纤葩微沁蜂须蜜，疏蕊中凝凤髓香。苒苒仙姿含淡白，盈盈宫粉带轻黄。先迎蜡雪留孤迹，独倚春风压众芳。
蜡梅·其二
作者：周巽
朝代：元

缇室阳回迎瑞气，疏林几树吐繁英。舞花美女微含笑，辟谷仙人太瘦生。冰雪光华应三白，肌肤绰约喜双清。残年有客重相见，缓引椒觞话旧盟。
补古乐歌五首 其一 网罟
作者：周巽
朝代：元

代结绳兮古庖牺。网罟设兮取象于离。张万目兮举维。以佃以渔兮随所施。龙马出兮河之涯。
补古乐歌五首 其三 陶冶
作者：周巽
朝代：元

历山之下兮河之滨。陶元气兮冶大钧。塼埏埴兮淬清泠。器不苦窳兮资吾民。元德升闻兮韶音以成。
补古乐歌五首 其二 律吕
作者：周巽
朝代：元

嶰竹生兮凤凰鸣。协阴阳兮制凤笙。筒十二兮和五声。奏云门兮天下平。帝乘龙兮游太清。
补古乐歌五首 其五 卜洛
作者：周巽
朝代：元

假神龟兮建东都。定宝鼎兮开皇图。武功成兮文德敷。白雉在庭兮凤在梧。历世历年兮垂远谟。
补古乐歌五首 其四 祷旱
作者：周巽
朝代：元

素车白马兮来桑林。六事责已兮感天心。天心回兮霈雨霖。苏万物兮恩泽深。大濩作兮流遗音。
补古乐歌五首·网罟
作者：周巽
朝代：元

代结绳兮古庖牺。网罟设兮取象于离。张万目兮举维。以佃以渔兮随所施。龙马出兮河之涯。嶰竹生兮凤凰鸣。协阴阳兮制凤笙。筒十二兮和五声。奏云门兮天下平。帝乘龙兮游太清。历山之下兮河之滨。陶元气兮冶大钧。塼埏埴兮淬清泠。器不苦窳兮资吾民。元德升闻兮韶音以成。素车白马兮来桑林。六事责已兮感天心。天心回兮霈雨霖。苏万物兮恩泽深。大濩作兮流遗音。假神龟兮建东都。定宝鼎兮开皇图。武功成兮文德敷。白雉在庭兮凤在梧。历世历年兮垂远谟。
诚复斋为西昌罗建中赋
作者：周巽
朝代：元

天地开元冬，繁霜瘁林木。初阳应律回，万物自生毓。有客豫章来，曰贞字诚复。学易究精微，潜心穷化育。仰止无极翁，永怀继芳躅。所以太极图，通书常在目。非诚曷流行，非复曷归宿。贞也学有源，家住澄江曲。斋以诚复名，閒居慎其独。中藏造化机，外转洪钧轴。窗云隐孤光，帘雾霏清馥。藏修息且游，斯人美如玉。十载一相逢，文彩光可掬。手持明月珠，访我青原麓。索赋诚复诗，时时急相促。贞下复起元，顾名常自勖。郁郁南涧松，猗猗北窗竹。相期保岁寒，梅花照书屋。
读书台
作者：周巽
朝代：元

晓上读书台，台高接上台。书生灯火梦，丞相衮衣来。山色看还近，松阴扫不开。倚阑吟眺处，独鹤暮飞回。
读通鉴纲目
作者：周巽
朝代：元

书法麟经述作成，奸邪胆落鬼神惊。帝王著统三纲正，甲子编年万目明。春日丽天光炳焕，秋霜肃墅气澄清。遂令览者无遗恨，如镜悬空似水平。
赋得泮宫丹桂贺龙录事元同登第归
作者：周巽
朝代：元

泮宫有丹桂，千载留芬芳。长沐圣人泽，玉阶秋露凉。客从广寒来，满袖携天香。中庭坐明月，折华荐瑶觞。嫦娥顾之笑，赠以紫锦裳。飘飘凌丹阙，鸾鹤相翱翔。
赋明月珠奉简三衢马子善
作者：周巽
朝代：元

明月何团团，清辉散霞绮。君如明月珠，涌出沧海里。文采照三衢，光华腾万里。煌煌海内珍，骊龙见之喜。缀冕堪凝旒，为珰可充耳。蛾眉笑相看，鱼目羞自比。景星夜荧荧，甘露朝旎旎。我歌明珠篇，蟾光浴秋水。
赠五岳道士刘九皋
作者：周巽
朝代：元

翩翩鹤南飞，翼翼来青田。神閒游五岳，声清闻九天。振衣瑶台上，舞羽玉皇前。一颗还丹现，三花聚顶圆。芝坛月随步，松巢云共眠。玄都看花去，飞驾凌紫烟。
赠杨用良之金陵
作者：周巽
朝代：元

泛海得骊珠，辉光比明月。剖身藏之归，持以献丹阙。终受鱼目谗，谪为金陵客。生还见妻孥，自怜无定迹。旋与亲爱辞，复作千里别。兰棹入寒烟，梅梢落晴雪。翩翩孤飞鸾，宁肯栖枳棘。冥冥海天长，遥望云中翼。
车遥遥
作者：周巽
朝代：元

车遥遥，去何之。马萧萧，鸣深悲。路绕关山千万里，望君不见长相思。黄尘蔽日征鸿断，肝肠似割空留恋。霜雪堕指冰断须，未寄衣裘泪如线。长途豺虎方纵横，魂惊胆落伤中情。伤中情，向谁诉。百岁光阴暗中度，车遥遥何处去。
辘轳
作者：周巽
朝代：元

秋阳杲杲溪流竭，井上辘轳声不绝。银河斜转玉绳低，心苦惟忧稻田裂。边雁南来人未归，蛾眉颦蹙筋力微。绕床百丈哀音动，树搅西风梧叶飞。蟋蟀悲吟肠欲断，蒹葭露白秋将半。田家祗望晚禾登，奈何今岁逢秋旱。君不见早晚班师舞干羽，皇天应降洗兵雨。
远别离
作者：周巽
朝代：元

朔风起，鸿雁来。遥传苏武讯，直过李陵台。万里关山和月度，几行书字拂云开。群飞远浦凫鹥乱，阵落平沙鸥鹭猜。自是随阳向南去，非关避雪待春回。数声惊起闺中怨，夫在边头何日见。水长天远若为情，月下停砧泪如线。
远如期
作者：周巽
朝代：元

轩辕上天去，群臣从者谁。不得攀龙驾，长思来凤仪。山头候子晋，海上逢安期。赠以五色枣，酬以九茎芝。仙人去已远，重来期此时。
追和文山青原诗柬陈村民寄谢禅林诸友
作者：周巽
朝代：元

晓行金粟地，袖拂绿萝烟。水出源头活，峰回树顶圆。因君寄高兴，来此洗尘缘。唯有山中客，犹书甲子年。昔人吟咏处，醉草动春蛇。岩石曾为供，溪毛可荐茶。荆留千岁树，桂老九秋花。欲结渊明社，重来惠远家。
追和文山青原诗柬陈村民寄谢禅林诸友·其一
作者：周巽
朝代：元

晓行金粟地，袖拂绿萝烟。水出源头活，峰回树顶圆。因君寄高兴，来此洗尘缘。唯有山中客，犹书甲子年。
追和文山青原诗柬陈村民寄谢禅林诸友·其二
作者：周巽
朝代：元

昔人吟咏处，醉草动春蛇。岩石曾为供，溪毛可荐茶。荆留千岁树，桂老九秋花。欲结渊明社，重来惠远家。
送左子声赴金陵收父骨归葬
作者：周巽
朝代：元

哀哀歌蓼莪，戚戚左氏子。悠悠感中怀，靡靡去故里。痛父骨未收，隐忧彻肝髓。孤舟过金陵，惜别临鹭水。岸柳情依依，江波寒瀰瀰。旅榇几时归，山中白云起。
送贺元忠之曲阜学正任
作者：周巽
朝代：元

送君之曲阜，鲁殿谒灵光。琴瑟歌清庙，衣冠拜素王。采芹临上邑，释菜得升堂。文字看科斗，箫韶鸣凤凰。吟坛常倚杏，射圃必穿杨。听雨泮池曲，舞雩沂水傍。桧围宫树暗，花覆苑苔香。东鲁诸生喜，西风一鹗翔。赠言兖州去，别意楚波长。遥望云千里，中流苇一航。游鱼迎去棹，语燕绕危樯。愿振孔林铎，时逢文运昌。
送远曲
作者：周巽
朝代：元

行迈何靡靡，惜别意留连。花底注瑶斝，柳阴停玉鞭。大旗悬落日，高盖凌飞烟。笳吹兹辰发，凯歌何时还。边风鸿雁来，应有捷书传。
郊祀曲
作者：周巽
朝代：元

圜丘报本始，黍稷荐芳馨。上帝鉴下土，兹坛朝百灵。瑶阶降甘露，璇霄罗景星。猗那协音律，于穆想仪刑。锡福思无疆，四海歌咸宁。
采莲曲
作者：周巽
朝代：元

泛西湖，西湖五月初，盈盈绿水开红蕖。纤手双摇木兰桨，荷花荡里移轻舫。花深叶密不见人，隔花遥听菱歌唱。菱歌唱，中情自惆怅。棹绕回堤去复来，摇动露盘珠荡漾。珠荡漾，不成圆，日照芙蓉颜色鲜。娇态临风攲翠盖，新妆映水落青钿。采花休采菂，心苦谁如妾。颜红羞比花，眉翠还同叶。南风送微凉，吹香袭荷裳。折花挹荷露，惊散双鸳鸯。夫君在何处，妾心讵能忘。碧茎刺手丝不断，芳容常恐凋秋霜。谁家游荡子，调笑弄湖水。妾心自比花更清，独棹归船明月里。满身香露回中房，月挂高台鸾镜光。吴姬越女多愁思，歌绕湖波空断肠。
采菊
作者：周巽
朝代：元

秋英有佳色，晚节含馀香。悠然东篱下，解佩纫芬芳。繁霜瘁百草，林木尽凋伤。白酒山中熟，归来松径荒。露冷沾襟袖，绕篱花正黄。掇英引觞酌，酣咏幽兴长。心閒得其趣，尘虑憺以忘。朝饮菊井水，夕餐菊篱英。坐看浮云净，南山晚苍苍。
野有梅思君子也君子在野感物而托兴焉
作者：周巽
朝代：元

野有梅，山有璞。岁将晏兮，微霰初落。我思美人，如玉追琢。山有璞，野有梅。岁云暮矣，飞雪皑皑。美人既见，我心孔谐。吁嗟美人兮，赠我以琼英。酬以佩玦，聊结中情。愿守贞白，毋渝初盟。
野梅
作者：周巽
朝代：元

郊外一枝雪，村边十月春。行吟逢处士，索笑向佳人。茅屋寒烟外，板桥流水滨。欲乘芳兴去，云树隔嶙峋。
野田黄雀行
作者：周巽
朝代：元

野田有黄雀，群飞向村落。禾黍秋来啄食肥，蓬蒿暮宿潜身乐。不同飞燕营窠巢，岂逐征鸿罹缯？。微物犹知栖息地，四维尘网谁能避。君不见鹦鹉在樊笼，几时脱迹山林中。
野田黄雀行
作者：周巽
朝代：元
体裁：乐府曲辞

野田有黄雀，群飞向村落。禾黍秋来啄食肥，蓬蒿暮宿潜身乐。不同飞燕营窠巢，岂逐征鸿罹缯�。微物犹知栖息地，四维尘网谁能避。君不见鹦鹉在樊笼，几时脱迹山林中。
钓台
作者：周巽
朝代：元

桐江上，一丝风。羊裘坐危石，轻雪落寒空。故人乘龙忽相忆，徵起终辞谏议职。夜惊星动紫微垣，晓见云归翠萝壁。振衣独立富春山，鱼鸟亦知心事閒。清风高出云台表，遗迹长留山冰间。
铜盘歌
作者：周巽
朝代：元

武皇铸铜柱，上有承露盘。盘出仙人掌，高凌浮云端。金茎的皪珠光寒，和以玉屑供朝餐。一旦神归茂陵去，苔花满眼秋霜残。思君不见泪如雨，铜柱凄凉围画栏。渭水西风黄叶落，驱车远载来京国。盘倾柱折声如雷，惊起千年华表鹤。暮雨空山泣石麟，寒烟断甓埋铜雀。君不见芳林翁仲笑相迎，青鸟不来海波涸。
铜雀台
作者：周巽
朝代：元

西陵树，曾是美人歌舞处。肠断君王死别时，蛾眉憔悴分香去。奸雄心事有谁怜，残瓦空题汉代年。铜雀春深悬落日，石麟秋冷卧荒烟。邺下兴亡今又古，乌号野树猿啼雨。泉扃长夜锁幽魂，有酒谁浇台下土。
锦树行
作者：周巽
朝代：元

吴江上，郢水东。木落秋霜冷，波涵夕照红。天机织成五色绮，地气吐出双飞虹。低连曲岸山岚曙，远接寒冈野烧空。枫叶满林凋玉露，落霞影里飞孤鹜。渔歌声断綵云留，我行见之岁云暮。关河万里雁书遥，行子天涯在何处。我歌锦树行，曲尽难为情。十月桃花烂如锦，运粮初过南昌城。
镜中梅
作者：周巽
朝代：元

玉台明月出云端，照见芳姿雪色寒。影动冰轮来舞鹤，香浮银阙现飞鸾。翠蛾淡扫簪花对，素靥新匀倚树看。遥想含章檐下见，寿阳初起晓妆残。
长安道
作者：周巽
朝代：元

长安甲第连云起，驰道迢迢直如矢。香雾满城飞毂来，千门万户东风里。路入甘泉御气通，楼开丹凤霞光紫。玉阶朝觐响瑶珂，仙仗传呼凤辇过。柳拂龙旂露犹湿，交衢双舞鸣鸾和。上林春早啼莺乱，渭水秋深落叶多。岂知一旦繁华歇，禾黍离离将奈何。有客有客长安道，衣裘尘满愁难扫。旅怀欲寄雁不来，富贵翻怜故乡好。君不见长安道上多虎狼，常恐行人度关早。
长相思
作者：周巽
朝代：元

长相思，惜芳颜。郢树云深不可攀，三峡猿啼夕照间。瞿塘江寒水初落，巨石奔流多险艰，百丈牵江行水湾。望断征鸿过衡岳，梦随行雨来巫山。霜凋黄叶鸣络纬，夜长不眠泪潸潸。长相思，何时还。
长门怨
作者：周巽
朝代：元

金闺月色暗，玉树霜华寒。户外珠帘捲，时时望翠銮。还闻觞王母，池上宴将阑。甘露和玉屑，恩疏那得餐。昔为上林花，今为荒原草。草自近来枯，花能几时好。妾心君未知，君宠妾难期。宁食莲中菂，休牵藕上丝。不愁娥眉妒，常恐神仙误。君如天上龙，妾如草头露。长门夜未央，月阙近清光。新怨长相结，旧恩终未忘。
门有车马客行
作者：周巽
朝代：元

门有车马客，清晨过衡门。一见知旧识，倾盖停高轩。延客中堂坐，殷勤听嘉言。问讯来何处，答云家平原。离乡三十载，丧乱今谁存。暂逢同骨肉，相见如梦魂。交欢展华宴，适兴奉清樽。冰鲙切鲜鲤，蕙肴杂芳荪。中情既相洽，密语方细论。冠冕岂不贵，簿书亦已繁。蝇营与狼顾，昧者竞驰奔。蛾以灯自灭，玉同石俱焚。人生若朝露，富贵如浮云。今我不为乐，晨兴忽已昏。持杯各倾倒，感子意弥敦。驱车出门去，林月照东园。
阳春曲
作者：周巽
朝代：元

东风嘘谷飞香霞，淑气融融催百花。黄鸟间关语庭树，清箫宛转隔窗纱。雨过御沟流水急，夭桃夹路红云湿。蓬莱宫里翠华来，华萼楼前仙乐集。殿阁千门御气通，金窗珠户光玲珑。临轩若问司农政，无逸先陈今古同。万物光辉沾德泽，小臣愚献治安策。鸾声哕哕早趍朝，桑树鸡鸣曙光白。
陪全尚书子仁冯高州子羽宴刘宏远江楼子仁大书先得月楼四字且歌以美之子羽作记俾余赋诗即席奉呈
作者：周巽
朝代：元

昔年李谪仙，呼月醉南楼。尚书今夕宴，客有冯高州。坐邀刘颢清兴发，楼倚长江先得月。玉箫吹彻彩云留，声引凤凰来上阙。八窗玲珑风露寒，秋高银汉生微澜。团光未离沧海角，流彩已照虚檐端。尚书特笔高州记，飘飘颇有凌云气。毫翻云藻玉蜍乾，袖拂天香金粟坠。醉歌窈窕邀嫦娥，满目飞光感兴多。仙人骑鹤遥相过，玉壶潋滟摇金波。不醉如此良夜何，吁嗟不醉如此良夜何。
陪刘先生桂隐偕刘学存谒虞学士邵庵于元妙观学士留饮王玉辉道士山房即席呈上
作者：周巽
朝代：元

昔日临奎阁，经筵拜侍书。文章焕星斗，德望重璠玙。太傅归疏广，醇儒见仲舒。诏留遗草在，囊有赐金馀。林下耆英少，天边故旧疏。名高群玉府，身退野人居。山隐五峰秀，池涵一鉴虚。松巢归独鹤，萍水戏双鱼。每有惊人句，频辞使者车。黄花迎晚节，玉树照春初。此日陪藜杖，临风听佩琚。尊前看洒翰，香露滴秋蜍。
陪吴编修子高孔掾史澄道宴岳阳楼分韵得航字
作者：周巽
朝代：元

雁过巴陵晚，凭轩感兴长。天低入云梦，地迥接衡湘。青草迷空阔，苍梧隔杳茫。花飞天岳雨，木落洞庭霜。欲借仙槎去，犹怀广乐张。空山祠夏禹，孤屿拜英皇。迁客情无极，思君意不忘。汀兰春自绿，林橘晚初黄。风雪双蓬鬓，江湖一苇航。屈原初去国，王粲久思乡。竹简藏书壁，梅花冷玉堂。诗家传李杜，翰苑失班扬。自惜叨陪浅，深惭学识荒。登楼鸣绿绮，前席奉清觞。积雨湖光霁，微风秋气凉。罢琴吟眺处，云树暮苍苍。
雪里梅
作者：周巽
朝代：元

六出花飞春满原，孤根香动月当门。冷凝玉蕊初飞白，冻折琼枝欲断魂。授简梁园催泛蚁，停鞭庾岭倦听猿。思君不见年将暮，回首相看雪正繁。
青螺峰
作者：周巽
朝代：元

螺峰临北渚，千古画屏开。瞰水青涵影，浮空翠作堆。江流如变酒，山好若为杯。有客吟招隐，灵泉松下来。
青青水中蒲三首
作者：周巽
朝代：元

青青水中蒲，新叶净如拭。元是宝剑精，森然此留迹。青青水中蒲，九节根如玉。食之可延年，神清发长绿。青青水中蒲，千岁花开少。采得紫茸时，缄书寄青鸟。
青青水中蒲三首·其一
作者：周巽
朝代：元

青青水中蒲，新叶净如拭。元是宝剑精，森然此留迹。
青青水中蒲三首·其三
作者：周巽
朝代：元

青青水中蒲，千岁花开少。采得紫茸时，缄书寄青鸟。
青青水中蒲三首·其二
作者：周巽
朝代：元

青青水中蒲，九节根如玉。食之可延年，神清发长绿。
题刘子翚横溪独钓图
作者：周巽
朝代：元

天河垂练映寒流，坐俯清泠坠玉钩。源上桃花微雨过，孤吟惊起水中鸥。芳洲白鹭飞来两，日射金鳞波滉瀁。芰荷香送晚风凉，一声清唱云中响。紫鳞翻藻时冲岸，红线低垂月钩半。雁叫芦汀纶乍收，蟾流孤影来霄汉。儒林刘郎最清绝，手把丝缗歌未阕。忽见江梅数蕊开，一蓑立断寒江雪。
题刘子翚横溪独钓图·其一
作者：周巽
朝代：元

天河垂练映寒流，坐俯清泠坠玉钩。源上桃花微雨过，孤吟惊起水中鸥。
题刘子翚横溪独钓图·其三
作者：周巽
朝代：元

紫鳞翻藻时冲岸，红线低垂月钩半。雁叫芦汀纶乍收，蟾流孤影来霄汉。
题刘子翚横溪独钓图·其二
作者：周巽
朝代：元

芳洲白鹭飞来两，日射金鳞波滉瀁。芰荷香送晚风凉，一声清唱云中响。
题刘子翚横溪独钓图·其四
作者：周巽
朝代：元

儒林刘郎最清绝，手把丝缗歌未阕。忽见江梅数蕊开，一蓑立断寒江雪。
题吉文殷仲勖脩竹亭诗
作者：周巽
朝代：元

君子有高节，气凌青云端。开轩来舞鹤，鸣箨惊栖鸾。帘影摇翡翠，佩声戛琅玕。行吟何洒落，啸歌自盘桓。云来书台远，月照文水寒。焉得共觞咏，筠窗听清弹。
题李尚敬所藏乃祖秋润亭遗像卷子
作者：周巽
朝代：元

清气满窗临碧湾，寒声泻出两厓间。露凋芳树鸿初过，月落澄波鹤不还。白发空疑柱史老，缟衣犹想谪仙閒。西风拂袖行吟处，长使诸孙忆旧欢。
题洗耳亭
作者：周巽
朝代：元

路入青原去，停骖洗耳亭。偶闻徵隐逸，来此濯清泠。问法黄龙在，吟诗白鹤听。巢由不可见，松月满窗棂。
题罗朝阳旸谷丹室
作者：周巽
朝代：元

日出东窗飞彩霞，初升顶上聚三花。鼎含真火一元气，炉养仙房九转砂。沧海波中产珠树，扶桑枝上吐金芽。何时参透长生术，来访罗浮处士家。
题罗用和老人赐帛诗
作者：周巽
朝代：元

天子嘉耆德，推恩及老成。霜纨题御赐，春綵拜亲荣。寒谷初回暖，荒城未解兵。园黄岂终隐，徵起见升平。
题萧氏思贤自省斋
作者：周巽
朝代：元

城南有佳士，萧姓名思贤。好古抱英气，读书事精研。尝从龙参军，正学得师传。高谊重然诺，中心守贞坚。清论洒兰雪，隐居临市廛。屏岫列图画，大江横其前。特书自省字，高揭堂东偏。操修日无阙，三复白圭篇。朝夕净尘虑，灵台常粲然。庶几希前哲，俯仰不愧天。贤友我同里，交游三十年。徵诗到山阁，酣咏梅溪边。自省当自省，勉㫋复勉㫋。
题青文萧与靖归兴图
作者：周巽
朝代：元

蔼蔼溪上云，苍苍镜中树。萧散林下人，行吟有佳趣。邂逅立松阴，盘桓不能去。流水长无声，仙源渺何处。拂袖归去来，南山起烟雾。
题黎氏彬轩诗
作者：周巽
朝代：元

晴云丽初旭，光照城南楼。楼中有隐者，黎氏儒家流。文彩绚素质，书香乐清幽。雅性敦孝友，高怀重交游。班班春綵立，馥馥秋兰抽。当窗揭吟翰，辉映珊瑚钩。
风月守空闺
作者：周巽
朝代：元

惊风开绣幕，新月照罗帏。玉树鸣清籁，珠帘捲素辉。砧声敲杵急，灯烬落花微。今夜思君梦，应随黄鹄飞。
飞魂同夜鹊
作者：周巽
朝代：元

惊魂长不定，夜鹊绕枝同。闻在交河壮，还来辽海东。凄风动帘幕，残月入房栊。喜报归期近，那知是梦中。
饮马长城窟
作者：周巽
朝代：元

漠漠辽水云，明明关山月。迢迢万里城，历历饮马窟。有妇哭声哀，哭城城为摧。秦兵五十万，白骨雪成堆。至今窟中水，犹是当时泪。涓滴积成泉，长留在边地。前年度辽西，渴马绕城嘶。八月天已寒，雪飞沙路迷。今岁阴山道，解鞍卧沙草。魂随秋雁归，梦见家山好。早晚向临洮，朔风吹节旄。归骑大宛马，玉盌醉蒲萄。
饮马长城窟
作者：周巽
朝代：元
体裁：乐府曲辞

漠漠辽水云，明明关山月。迢迢万里城，历历饮马窟。有妇哭声哀，哭城城为摧。秦兵五十万，白骨雪成堆。至今窟中水，犹是当时泪。涓滴积成泉，长留在边地。前年度辽西，渴马绕城嘶。八月天已寒，雪飞沙路迷。今岁阴山道，解鞍卧沙草。魂随秋雁归，梦见家山好。早晚向临洮，朔风吹节旄。归骑大宛马，玉碗醉蒲萄。
鲁公祠
作者：周巽
朝代：元

鲁国祠堂在，螺川古驿东。吉人思别驾，唐史具孤忠。础润香芹雨，廊回古柏风。我来拜公像，肃肃仰冥鸿。
鸡鸣高树巅
作者：周巽
朝代：元

东方曙色动，喔喔金鸡声。初唱疏星落，再啼斜汉倾。朱冠摇摇奋锦翼，飞出扶桑枝上鸣。生秉五德合阳精，司晨长是临五更。气雄将斗跃金距，馀勇未衰犹力争。有客能鸣度关早，何人促起舞剑轻。朝来喧呼驱上树，木末声残风露清。思妇因之惊远梦，归人不至感中情。感中情，向谁诉。人在边头音信无，几回梦绕关山路。
黄金台
作者：周巽
朝代：元

边风动，燕云开。千金买骏骨，宛马从东来。金台百尺空中起，乐毅趍燕从隗始。高陵秦塞云几重，俯拓齐城地千里。昭王已矣贤士亡，黄金化土高台荒。白虹贯日天苍苍，易水波寒沙草黄。
齐峰楼为王思齐赋
作者：周巽
朝代：元

层楼突兀并双峰，峰近阑干秀色浓。日出青屏照帘幕，云飞画栋接芙蓉。朝光当户岚千叠，爽气浮空翠几重。醉写淋漓怀逸少，欲将豪气压元龙。
岳阳楼
作者：周幕溪
朝代：元
体裁：七言律诗

乘风来叩洞庭君，送我楼心慰旧闻。水愤荆湘江欲合，天怜吴楚地曾分。千帆过雨红摇日，一岛撑空翠拥云。岁月悠悠閒独倚，若为忧乐话希文。
游天宁寺
作者：周廉
朝代：元
体裁：七言律诗

南湖古寺绕流泉，夹道长松翠插天。长者布金来梵刹，仙华散綵落经筵。自惭朱绂千微禄，谁向金襕问别传。他日一龛客我老，看山东土镜湖船。
寄远
作者：周德可
朝代：元
体裁：古风

边风惊枕簟，汉月耿房帷。何处怀人切，停梭见雁时。寒生衣莫寄，瘦尽镜先知。愿子长努力，效忠归未迟。
送衣篇
作者：周德可
朝代：元

长城万里飞风沙，弓马夜惊雪作花。龙泉吐光射天地，是妾掩镜夫辞家。此时惜别方壮年，壮年花发园中烟。征鸿无书日苦短，牛女夜夜银河边。万瓦欲霜枫似绮，亲送寒衣数千里。匣鸾鹤影凤孤飞，山过望夫道湘水。湘水无情漾白波，望夫山石浮青螺。长途行处意惨怆，谁家娇女终夜歌。卫霍功高犹黩武，善马未归羝羊乳。关河回首路迢遥，愁云西山水南浦。夕阳孤馆停征轺，一身百虑双涕交。中宵无人语声绝，风吹烛短山月高。
[双调]蟾宫曲·送客之武昌
作者：周德清
朝代：元
体裁：曲

折垂杨都是残枝。诗满银笺，酒劝金卮。自在庐山，君游鄂渚，两地相思。白鹿洞谁谈旧史？黄鹤楼又有新诗。拈断吟髭，笑把霜毫，满写乌丝。
【中吕】朝天子_秋夜客怀月
作者：周德清
朝代：元

秋夜客怀
月光，桂香，趁着风飘荡。砧声催动一天霜，过雁声嘹亮；叫起离情，敲残愁况，梦家山身异乡。夜凉，枕凉，不许愁人强。
书所见
鬓鸦，脸霞，屈杀将陪嫁；规模全是大人家，不在红娘下。笑眼偷瞧，文谈回话，真如解语花。若咱，得他，倒了葡萄架。
【中吕】满庭芳_看岳王传披
作者：周德清
朝代：元

看岳王传
披文握武，建中兴庙宇，载青史图书。功成却被权臣妒，正落奸谋。闪杀人望旌节中原士夫，误杀人弃匠陵南渡銮舆！钱塘路，愁风怨雨，长是洒西湖！
韩世忠
安危属君，立勤王志节，比翊汉功勋。临机料敌存威信，际会风云。似恁地尽忠勇匡君报本，也消得坐都堂秉笏垂绅。闲评论，中兴宰臣，万古揖清芬！
误国贼秦桧
官居极品，欺天误主，贱土轻民。把一场和议为公论，妒害功臣。通贼虏怀奸诳君，那些儿立朝堂仗义依仁？英雄恨，使飞云幸存，那里有南北二朝分？
张俊
谋渊略广，论兵用武，立国安邦。佐中兴一代贤明将，怎生来险幸如狼？蓄祸心奸私放党，附权臣构陷忠良。朝堂上，把一个精忠岳王，屈死葬钱塘！
【中吕】红绣鞋_郊行茅店小
作者：周德清
朝代：元

郊行
茅店小斜挑草欸，竹篱疏半掩柴门，一犬汪汪吠行人。题诗桃叶渡，问酒杏花村，醉归来驴背稳。穿云响一乘山簥，见风消数盏村醪，十里松声画难描。枫林霜叶舞，养麦雪花飘，又一年秋事了。雪意商量酒价，风光投奔诗家，准备骑驴探梅花。几声沙嘴雁，数点树头鸦，说江山憔悴煞。
赏雪偶成
共妾围炉说话，呼童扫雪烹茶，休说羊羔味偏佳。凋情须酒兴，压逆索茶芽，酒和茶都俊煞！
【中吕】阳春曲_秋思千山落
作者：周德清
朝代：元

秋思
千山落叶岩岩瘦，百结柔肠寸寸愁，有人独倚晚妆楼；楼外柳，眉叶不禁秋。
春晴
雨晴花柳新梳洗，日暖蜂蝶便整齐，晓寒莺燕旋收拾。催唤起，早赴牡丹期。
春晚
镫挑斜月明金韂，花压春风短帽檐，谁家帘影玉纤纤？粘翠靥，消息露眉尖。
别情
月儿初上鹅黄柳，燕子先归翡翠楼，梅魂休暖凤香篝。人去后，鸳被冷堆愁。
赠歌者韩寿香
素梅又见樽前唱，红叶何时水上忙？姓名端的不寻常。韩寿香，一字暗包藏。
半池暖绿鸳鸯睡，满径残红燕子飞，一林老翠杜鹃啼。春事已，何日是归期？
【南吕】一枝花_遗张伯元正
作者：周德清
朝代：元

遗张伯元
正伯牙志未谐，遇钟子心能解。使高山群虎啸，要流水老龙哀。洒落襟怀，一笑乾坤大，高谈云雾开。几行北雁吞声，一片西山失色。
【梁州】无人我惊心句险，有江山空日烟埋。相逢尽是他乡客。我淹吴楚，君显江淮。雄游海宇，挺出人材。箕裘事业合该，簪缨苗裔传来。大胸襟进履圯桥，壮游玩乘槎大海，老风波走马章台。千载，后代，子孙更风流煞！万一见此豪迈。玉有润难明借月色，出落吾侪。
【隔尾】向管中窥豹那知外？坐井底观天又出来。运斧般门志何大！出削个好歹，但成个架格，未敢望将如栋梁采。
【双调】沉醉东风_有所感流水
作者：周德清
朝代：元

有所感
流水桃花鳜美，秋风莼菜鲈肥。不共时，皆佳味，几个人知？记得荆公旧日题：何处无鱼羹饭吃？羊续高高挂起，冯驩苦苦伤悲。大海边，长江内，多少渔矶？记得荆公旧日题：何处无鱼羹饭吃？鲲化鹏飞未必，鲤从龙去安知？漏网难，吞钩易，莫过前溪。记得荆公旧日题：何处无鱼羹饭吃？藏剑心肠利已，吞舟度量容谁？棹月归，邀云醉，缩项鳊肥。记得荆公旧日题：何处无鱼羹饭吃？
【双调】蟾宫曲_送客之武昌
作者：周德清
朝代：元

送客之武昌
折垂杨都是残枝，诗满银笺，酒劝金卮。自在庐山，君游鄂渚，两地相思。白鹿洞谁谈旧史？黄鹤楼又有新诗。拈断吟髭，笑把霜毫，满写乌丝。
别友
唾珠玑点破湖光，千变云霞，一字文章。吴楚东南，江山雄壮，诗酒疏狂。正鸡黍樽前月朗，又鲈莼江上风凉！记取他乡，落日观山，夜雨连床。宰金头黑脚天鹅，客有钟期，座有韩娥。吟既能吟，听还能听，歌也能歌。和《白雪》新来较可，放行云飞去如何？醉睹银河，灿灿蟾孤，点点星多。倚蓬窗无语嗟呀，七件儿全无，做甚么人家？柴似灵芝，油如甘露，米若丹砂。酱瓮儿恰才梦撒，盐瓶儿又告消乏。茶也无多，醋也无多。七件事尚且艰难，怎生教我折柳攀花？
【越调】天净沙_嘲歌者茶茶
作者：周德清
朝代：元

嘲歌者茶茶
根窠生长灵芽，旗枪搠立烟花，不许冯魁串瓦。休抬高价，小舟来贩茶茶。
舟阻女儿港
庐山面已难寻，孤山鞋不曾沉，掩面留鞋意深。不知因甚，女儿港到如今。
【越调】斗鹌鹑_双陆四角盘
作者：周德清
朝代：元

双陆
四角盘中，三十骑里，多少机关？包藏见识。席上风前，花间树底。起斗刚，各论智。盘样新奇，声清韵美。
【紫花儿】月儿对浑如水照，夕儿花有若云生，点儿疏恰似星稀。马儿齐摆下，色儿大休掷。会拈色的便宜，更递马双行休倒提。虽凭色难同使力，递有高低，要识迟疾。
【天净沙】盘中排营寨城池，眼前无弓箭旌旗，心内有刀枪剑戟。局面儿几般形势，似英雄征战相持。
【小桃红】散二似萧何追韩信待回归，众军士傍观立。散三似敬德赶秦王不相离，有叔宝后跟随。百一局似关云长独赴单刀会，败到这其间有几？赢了的百中无一，输了的似楚霸王刎江湄。
【三台印】两家局安营地，施谋智，似挑军对垒。等破绽用心机，色儿似飞沙走石。汉高皇对敌楚项籍，诸葛亮要擒司马懿。那两个地割鸿沟，这两个兵屯渭水。
【金蕉叶】撤底似孙膑伏兵未起，外划似孙武挑兵教习。五梁似吕望兵临孟水，六梁似吕布遭围下邳。
【含笑花】暗疾，函谷孟尝归，不下鸿门樊哙急。失家如误了吴元济，点颏如跳溪刘备。无梁如火烧曹孟德，撞门如拒水张飞。
【小拜门】把门似临潼会里，土占瓦颏如细柳军围，看诸葛纵擒蜀孟获。两下里，马来回，堪题。
【圣药王】等一掷，心暗喜，并合梁恨不的马都回。恰四六十，又三四七，更幺三一二紧相随，心急马行迟。
【幺】贩了迟，却变疾，头颏卷尽可伤悲。色不随，梁不齐；不甫能打的个马儿回，他一马走如飞。
【幺】幺五梁没气力，幺四梁终较得，幺三梁道吃了栈羊肥。革宣肚梁破到底，单单梁无用的；二梁谁道不空回，则不破怎支持？
【幺】若论迟，有甚奇，破着呵个打枉驱驰！怕两帖子救一，道两马可当十，巴到家不得马休题，更有截七带去的。
【麻郎儿】到此际人难强嘴，空打的马不停蹄。色不顺那堪性急，焦起来更加错递。
【幺】着的，可知，见疾，当局委实着迷。体惧怯睚他免回，如征战要加神气。
【络丝娘】怕的是盖着门土占瓦着颏又起，村的是把着马揭着头盖底。采到后喝着的都应的，也随邪顺着人意。
【绵答絮】明皇当日，力士跟随，曾拈色数，殢杀杨妃。因呼得四，敕赐穿绯。以色娱人脱布衣，此物扬名出禁闱。疾变迟，迟变为疾；白转红，红转做黑。
【尾】翻云覆雨无碑记，则袖手旁观笑你。休把色儿嗔，宜将世情比。
赠小玉带
不辨珉王工，纷纷贯耳。自睹琼瑶，常常挂齿。匡皋相逢，荆山在此。这乐名，是谁赐？样称纤腰，光摇嫩指。
【紫花儿】却是红如鹤顶，赤若鸡冠，白似羊脂。是望月犀牛独自，是穿花鸾凤雄雌。是兔儿灵芝，是螭虎是翎毛是鹭鸶。是海青拿大鹅不是？我则是想像因而，你敢那就里知之。
【调笑令】细思，好称瘦腰肢，围上偏宜舞《柘枝》。性温和雅称芳名字，料应来一般胸次。色光泽莹如美艳姿，都无那半点瑕玼。
【小沙门】别是个玲珑样子，另生成剔透心儿，为风流尽教拈断髭。不负我，赠新诗、新词。
【圣药王】重玩视，巧意思，羽毛枝干细如丝。温润资，雕琢时，那其间应是辨妍媸，必定是明师！
【尾】挂金鱼自古文章士，未敢望当来衣紫。有福后必还咱，上心来记着你。
【越调】柳营曲_冬夜怀友暮
作者：周德清
朝代：元

冬夜怀友
暮云收，冷风飕，到中宵月来清更幽。倚遍江楼，望断汀洲，雪月照人愁。舍梅花谁是交游？饮松醪自想期祷。王子猷干罢手，戴安道且蒙头。休，谁驾剡溪舟？
别友
一叶身，二毛人，功名壮怀犹未伸。夜雨论文，明月伤神，秋色淡离樽。离东君桃李侯门，过西风杨柳渔村。酒船同棹月，诗担自挑云。君，孤雁不堪听！
有所思
燕子来，海棠开，西厢尚愁音信乖。问柳章台，采药天台，归去却伤怀。恰嗔人踏破苍苔，不知他行出瑶阶。见刚刚三寸迹，想窄窄一双鞋。猜，多早晚到书斋？
三台印·两家局安营地，施谋智，似挑军对垒。等破绽用心机，色儿似飞
作者：周德清
朝代：元

沙走石。
汉高皇对敌楚项籍，诸葛亮要擒司马懿。
那两个地割鸿沟，这两个兵屯渭水。
三臺印·兩家局安營地，施謀智，似挑軍對壘。等破綻用心機，色兒似飛
作者：周德清
朝代：元

沙走石。漢高皇對敵楚項籍，諸葛亮要擒司馬懿。那兩個地割鴻溝，這兩個兵屯渭水。
中吕·朝天子·秋夜客怀
作者：周德清
朝代：元
体裁：曲

月光，桂香，趁着风飘荡。砧声催动一天霜，过雁声嘹亮。叫起离情，敲残愁况。梦家山，身异乡。夜凉，枕凉，不许愁人强。
中吕·朝天子秋夜客怀
作者：周德清
朝代：元

月光，桂香，趁着风飘荡。
砧声催动一天霜，过雁声嘹亮；叫起离情，敲残愁况，梦家山身异乡。
夜凉，枕凉，不许愁人强。
书所见鬓鸦，脸霞，屈杀将陪嫁；规模全是大人家，不在红娘下。
笑眼偷瞧，文谈回话，真如解语花。
若咱，得他，倒了葡萄架。
中吕·满庭芳
作者：周德清
朝代：元
体裁：曲

【看岳王传】
披文握武，建中兴宙宇，载青史图书。功成却被权臣妒，正落奸谋。闪杀人望旌节中原士夫，误杀人弃丘陵南渡銮舆。钱塘路，愁风怨雨，长是洒西湖。
【误国贼秦桧】
官居极品，欺天误主，贱土轻民。把一场和议为公论，妨害功臣。通贼虏怀奸诳君，那些儿立朝堂仗义依仁！英雄恨，使飞云幸存，那里有南北二朝分。
中吕·满庭芳看岳王传
作者：周德清
朝代：元

披文握武，建中兴庙宇，载青史图书。
功成却被权臣妒，正落奸谋。
闪杀人望旌节中原士夫，误杀人弃丘陵南渡銮舆！钱塘路，愁风怨雨，长是洒西湖！韩世忠安危属君，立勤王志节，比翊汉功勋。
临机料敌存威信，际会风云。
似恁地尽忠勇匡君报本，也消得坐都堂秉笏垂绅。
闲评论，中兴宰臣，万古揖清芬！误国贼秦桧官居极品，欺天误主，贱土轻民。
把一场和议为公论，妒害功臣。
通贼虏怀奸诳君，那些儿立朝堂仗义依仁？英雄恨，使飞云幸存，那里有南北二朝分？张俊谋渊略广，论兵用武，立国安邦。
佐中兴一代贤明将，怎生来险幸如狼？蓄祸心奸私放党，附权臣构陷忠良。
朝堂上，把一个精忠岳王，屈死葬钱塘！。
中吕·红绣鞋·郊行
作者：周德清
朝代：元
体裁：曲

【一】茅店小斜挑草稕，竹篱疏半掩柴门，一犬汪汪吠行人。题诗桃叶渡，问酒杏花村，醉归来驴背稳。
【二】穿云响一乘山，见风消数盏村醪，十里松声画难描。枫林霜叶舞，荞麦雪花飘，又一年秋事了。
【三】雪意商量酒价，风光投奔诗家，准备骑驴探梅花。几声沙嘴雁，数点树头鸦，说江山憔悴煞。
中呂·朝天子秋夜客懷
作者：周德清
朝代：元

月光，桂香，趁著風飄蕩。砧聲催動一天霜，過雁聲嘹亮；叫起離情，敲殘愁況，夢家山身異鄉。夜涼，枕涼，不許愁人強。書所見鬢鴉，臉霞，屈殺將陪嫁；規模全是大人家，不在紅娘下。笑眼偷瞧，文談回話，真如解語花。若咱，得他，倒了葡萄架。
中呂·滿庭芳看嶽王傳
作者：周德清
朝代：元

披文握武，建中興廟宇，載青史圖書。功成卻被權臣妒，正落奸謀。閃殺人望旌節中原士夫，誤殺人棄丘陵南渡鑾輿！錢塘路，愁風怨雨，長是灑西湖！韓世忠安危屬君，立勤王志節，比翊漢功勳。臨機料敵存威信，際會風雲。似恁地盡忠勇匡君報本，也消得坐都堂秉笏垂紳。閒評論，中興宰臣，萬古揖清芬！誤國賊秦檜官居極品，欺天誤主，賤土輕民。把一場和議為公論，妒害功臣。通賊虜懷奸誑君，那些兒立朝堂仗義依仁？英雄恨，使飛雲倖存，那裡有南北二朝分？張俊謀淵略廣，論兵用武，立國安邦。佐中興一代賢明將，怎生來險幸如狼？蓄禍心奸私放黨，附權臣構陷忠良。朝堂上，把一個精忠嶽王，屈死葬錢塘！。
么·若論遲，有甚奇，破著呵不打枉驅馳！怕兩帖子救一，道兩馬可當十，
作者：周德清
朝代：元

巴到家不得馬休題，更有截七帶去的。
么·販了遲，卻變疾，頭頦卷儘可傷悲。色不隨，梁不齊；不甫能打的個
作者：周德清
朝代：元

馬兒回，他一馬走如飛。
南吕·一枝花遗张伯元
作者：周德清
朝代：元

正伯牙志未谐，遇钟子心能解。
使高山群虎啸，要流水老龙哀。
洒落襟怀，一笑乾坤大，高谈云雾开。
几行北雁吞声，一片西山失色。
南吕·一枝花遗张伯元
作者：周德清
朝代：元

正伯牙志未谐，遇钟子心能解。
使高山群虎啸，要流水老龙哀。
洒落襟怀，一笑干坤大，高谈云雾开。
几行北雁吞声，一片西山失色。
南呂·一枝花遺張伯元
作者：周德清
朝代：元

正伯牙志未諧，遇鍾子心能解。使高山群虎嘯，要流水老龍哀。灑落襟懷，一笑乾坤大，高談雲霧開。幾行北雁吞聲，一片西山失色。
双调·蟾宫曲·倚篷窗无语嗟呀
作者：周德清
朝代：元
体裁：曲

倚篷窗无语嗟呀，七件儿全无，做甚么人家柴似灵芝，油如甘露，米若丹砂。酱翁儿恰才梦撒，盐瓶儿又告消乏。茶也无多，醋也无多，七件事尚且艰难，怎生教我折桂攀花？
双调·蟾宫曲送客之武昌
作者：周德清
朝代：元

折垂杨都是残枝，诗满银笺，酒劝金卮。
自在庐山，君游鄂渚，两地相思。
白鹿洞谁谈旧史？黄鹤楼又有新诗。
拈断吟髭，笑把霜毫，满写乌丝。
别友唾珠玑点破湖光，千变云霞，一字文章。
吴楚东南，江山雄壮，诗酒疏狂。
正鸡黍樽前月朗，又鲈莼江上风凉！记取他乡，落日观山，夜雨连床。
宰金头黑脚天鹅，客有钟期，座有韩娥。
吟既能吟，听还能听，歌也能歌。
和《白雪》新来较可，放行云飞去如何？醉睹银河，灿灿蟾孤，点点星多。
倚蓬窗无语嗟呀，七件儿全无，做甚么人家？柴似灵芝，油如甘露，米若丹砂。
酱瓮儿恰才梦撒，盐瓶儿又告消乏。
茶也无多。
醋也无多，七件事尚且艰难，怎生教我折柳攀花？套数。
含笑花·暗疾，函谷孟嘗歸，不下鴻門樊噲急。失家如誤了吳元濟，點頦
作者：周德清
朝代：元

如跳溪劉備。無樑如火燒曹孟德，撞門如拒水張飛。
含笑花·暗疾，函谷孟尝归，不下鸿门樊哙急。失家如误了吴元济，点颏
作者：周德清
朝代：元

如跳溪刘备。
无梁如火烧曹孟德，撞门如拒水张飞。
喜春来
作者：周德清
朝代：元

閒花酝酿蜂儿蜜。细雨调和燕子泥。绿窗蝶梦觉来迟。谁唤起。帘外晓莺啼。
喜春来
作者：周德清
朝代：元
体裁：曲

雨晴花柳新梳洗。日暖蜂蝶便整齐。晓寒莺燕旋收拾。催唤起。早赴牡丹期。
喜春来·月儿初上鹅黄柳
作者：周德清
朝代：元

月儿初上鹅黄柳，燕子先归翡翠楼，梅魂休暖凤香篝。人去后，鸳被冷堆愁。
圣药王·等一掷，心暗喜，并合梁恨不的马都回。恰四六十，又三四七，
作者：周德清
朝代：元

更幺三一二紧相随，心急马行迟。
圣药王·重玩视，巧意思，羽毛枝干细如丝。温润资，雕琢时，那其间应
作者：周德清
朝代：元

是辨妍媸，必定是明师！。
天净沙·盘中排营寨城池，眼前无弓箭旌旗，心内有刀枪剑戟。局面儿几
作者：周德清
朝代：元

般形势，似英雄征战相持。
天淨沙·盤中排營寨城池，眼前無弓箭旌旗，心內有刀槍劍戟。局面兒幾
作者：周德清
朝代：元

般形勢，似英雄征戰相持。
小拜門·把門似臨潼會里，㼭頦如細柳軍圍，看諸葛縱擒蜀孟獲。兩
作者：周德清
朝代：元

下里，馬來回，堪題。
小拜门·把门似临潼会里，㼭颏如细柳军围，看诸葛纵擒蜀孟获。两
作者：周德清
朝代：元

下里，马来回，堪题。
小桃紅·散二似蕭何追韓言待迴歸，眾軍士傍觀立。散三似敬德趕秦王不
作者：周德清
朝代：元

相離，有叔寶後跟隨。百一局似關雲長獨赴單刀會，敗到這其間有幾？贏了的百中無一，輸了的似楚霸王刎江湄。
小桃红·散二似萧何追韩言待回归，众军士傍观立。散三似敬德赶秦王不
作者：周德清
朝代：元

相离，有叔宝后跟随。
百一局似关云长独赴单刀会，败到这其间有几？赢了的百中无一，输了的似楚霸王刎江湄。
小沙門·別是個玲瓏樣子，另生成剔透心兒，為風流盡教拈斷髭。不負我，
作者：周德清
朝代：元

贈新詩、新詞。
小沙门·别是个玲珑样子，另生成剔透心儿，为风流尽教拈断髭。不负我，
作者：周德清
朝代：元

赠新诗、新词。
尾
作者：周德清
朝代：元

挂金鱼自古文章士，未敢望当来衣紫。有福后必还咱，上心来记着你。
幺
作者：周德清
朝代：元

着的，可知，见疾，当局委实着迷。体惧怯睚他免回，如征战要加神
幺·若论迟，有甚奇，破着呵不打枉驱驰！怕两帖子救一，道两马可当十，
作者：周德清
朝代：元

巴到家不得马休题，更有截七带去的。
幺·贩了迟，却变疾，头颏卷尽可伤悲。色不随，梁不齐；不甫能打的个
作者：周德清
朝代：元

马儿回，他一马走如飞。
梁州·无人我惊心句险，有江山空日烟埋。相逢尽是他乡客。我淹吴楚，
作者：周德清
朝代：元

君显江淮。
雄游海宇，挺出人材。
箕裘事业合该，簪缨苗裔传来。
大胸襟进履圯桥壮游。
玩乘槎大海，老风波走马章台。
千载，后代，子孙更风流煞！万一见此豪迈。
玉有润难明借月色，出落吾侪。
梁州·無人我驚心句險，有江山空日煙埋。相逢盡是他鄉客。我淹吳楚，
作者：周德清
朝代：元

君顯江淮。雄遊海宇，挺出人材。箕裘事業合該，簪纓苗裔傳來。大胸襟進履圯橋壯遊。玩乘槎大海，老風波走馬章臺。千載，後代，子孫更風流煞！萬一見此豪邁。玉有潤難明借月色，出落吾儕。
正宫·塞鸿秋·浔阳即景
作者：周德清
朝代：元
体裁：词

长江万里白如练，淮山数点青如淀。
江帆几片疾如箭，山泉千尺飞如电。
晚云都变露，新月初学扇。
塞鸿一字来如线。
正宫·塞鸿秋浔阳即景
作者：周德清
朝代：元

长江万里白如练，淮山数点青如淀。
江帆几片疾如箭，山泉千尺飞如电。
晚云都变露，新月初学扇，塞鸿一字来如线。
灞桥雪拥驴难跨，剡溪水冻船难驾；秦楼美酝添高价，陶家风味都闲话。
羊羔饮兴佳，金帐歌声罢，醉魂不到蓝关下。
正宮·塞鴻秋潯陽即景
作者：周德清
朝代：元

長江萬里白如練，淮山數點青如澱。江帆幾片疾如箭，山泉千尺飛如電。晚雲都變露，新月初學扇，塞鴻一字來如線。灞橋雪擁驢難跨，剡溪水凍船難駕；秦樓美醞添高價，陶家風味都閒話。羊羔飲興佳，金帳歌聲罷，醉魂不到藍關下。
沉醉东风·有所感
作者：周德清
朝代：元
体裁：曲

羊续高高挂起，冯苦苦伤悲。大海边，长江内，多少渔矶？记得荆公旧日题：何处无鱼羹饭吃？
满庭芳·看岳王传
作者：周德清
朝代：元

披文握武，建中兴庙宇，载青史图书。功成却被权臣妒，正落奸谋。闪杀人望旌节中原士夫，误杀人弃丘陵南渡銮舆。钱塘路，愁风怨雨，长是洒西湖。
紫花儿·却是红如鹤顶，赤若鸡冠，白似羊脂。是望月犀牛独自，是穿花
作者：周德清
朝代：元

鸾凤雄雌。
是兔儿灵芝，是螭虎是翎毛是鹭鸶。
是海青拿天鹅不是？我则是想像因而，你敢那就里知之。
紫花儿·月儿对浑如水照，夕儿花有若云生，点儿疏恰似星稀。马儿齐摆
作者：周德清
朝代：元

下，色儿大休掷。
会拈色的便宜，更递马双行休倒提。
虽凭色难同使力，递有高低，要识迟疾。
紫花兒·卻是紅如鶴頂，赤若雞冠，白似羊脂。是望月犀牛獨自，是穿花
作者：周德清
朝代：元

鸞鳳雄雌。是兔兒靈芝，是螭虎是翎毛是鷺鷥。是海青拿天鵝不是？我則是想像因而，你敢那就裡知之。
紫花兒·月兒對渾如水照，夕兒花有若雲生，點兒疏恰似星稀。馬兒齊擺
作者：周德清
朝代：元

下，色兒大休擲。會拈色的便宜，更遞馬雙行休倒提。雖憑色難同使力，遞有高低，要識遲疾。
絡絲娘·怕的是蓋著門㼭著頦又起，村的是把著馬揭著頭蓋底。採到
作者：周德清
朝代：元

後喝著的都應的，也隨邪順著人意。
络丝娘·怕的是盖着门㼭着颏又起，村的是把着马揭着头盖底。采到
作者：周德清
朝代：元

后喝着的都应的，也随邪顺着人意。
聖藥王·等一擲，心暗喜，併合梁恨不的馬都回。恰四六十，又三四七，
作者：周德清
朝代：元

更么三一二緊相隨，心急馬行遲。
聖藥王·重玩視，巧意思，羽毛枝幹細如絲。溫潤資，雕琢時，那其間應
作者：周德清
朝代：元

是辨妍媸，必定是明師！。
越調·天淨沙嘲歌者茶茶
作者：周德清
朝代：元

根窠生長靈芽，旗槍搠立煙花，不許馮魁串瓦。休抬高價，小舟來販茶茶。舟阻女兒港廬山面已難尋，孤山鞋不曾沉，掩面留鞋意深。不知因甚，女兒港到如今。
越調·柳營曲冬夜懷友
作者：周德清
朝代：元

暮雲收，冷風颼，到中宵月來清更幽。倚遍江樓，望斷汀洲，雪月照人愁。舍梅花誰是交遊？飲松醪自想期儔。王子猷幹罷手，戴安道且矇頭。休，誰駕剡溪舟？別友一葉身，二毛人，功名壯懷猶未伸。夜雨論文，明月傷神，秋色淡離樽。離東君桃李侯門，過西風楊柳漁村。酒船同棹月，詩擔自挑雲。君，孤雁不堪聽！有所思燕子來，海棠開，西廂尚愁音信乖。問柳章臺，採藥天台，歸去卻傷懷，恰嗔人踏破蒼苔，不知他行出瑤階。見剛剛三寸跡，想窄窄一雙鞋。猜，多早晚到書齋？。
越調·鬥鵪鶉雙陸
作者：周德清
朝代：元

四角盤中，三十騎裡，多少機關？包藏見識。席上風前，花間樹底。起鬥剛，各論智。盤樣新奇，聲清韻美。
越调·天净沙嘲歌者茶茶
作者：周德清
朝代：元

根窠生长灵芽，旗枪搠立烟花，不许冯魁串瓦。
休抬高价，小舟来贩茶茶。
舟阻女儿港庐山面已难寻，孤山鞋不曾沉，掩面留鞋意深。
不知因甚，女儿港到如今。
越调·斗鹌鹑双陆
作者：周德清
朝代：元

四角盘中，三十骑里，多少机关？包藏见识。
席上风前，花间树底。
起斗刚，各论智。
盘样新奇，声清韵美。
越调·柳营曲冬夜怀友
作者：周德清
朝代：元

暮云收，冷风飕，到中宵月来清更幽。
倚遍江楼，望断汀洲，雪月照人愁。
舍梅花谁是交游？饮松醪自想期俦。
王子猷干罢手，戴安道且蒙头。
休，谁驾剡溪舟？别友一叶身，二毛人，功名壮怀犹未伸。
夜雨论文，明月伤神，秋色淡离樽。
离东君桃李侯门，过西风杨柳渔村。
酒船同棹月，诗担自挑云。
君，孤雁不堪听！有所思燕子来，海棠开，西厢尚愁音信乖。
问柳章台，采药天台，归去却伤怀，恰嗔人踏破苍苔，不知他行出瑶阶。
见刚刚三寸迹，想窄窄一双鞋。
猜，多早晚到书斋？。
金蕉叶·撤底似孙膑伏兵未起，外划似孙武挑兵教习。五梁似吕望兵临孟
作者：周德清
朝代：元

水，六梁似吕布遭围下邳。
金蕉葉·撤底似孫臏伏兵未起，外劃似孫武挑兵教習。五梁似呂望兵臨孟
作者：周德清
朝代：元

水，六梁似呂布遭圍下邳。
隔尾·向管中窥豹那知外？坐井底观天又出来。运斧般门志何大！出削个
作者：周德清
朝代：元

好歹，但成个架格，未敢望将如栋梁采。
隔尾·向管中窺豹那知外？坐井底觀天又出來。運斧般門志何大！出削個
作者：周德清
朝代：元

好歹，但成個架格，未敢望將如棟樑採。
雙調·蟾宮曲送客之武昌
作者：周德清
朝代：元

折垂楊都是殘枝，詩滿銀箋，酒勸金卮。自在廬山，君遊鄂渚，兩地相思。白鹿洞誰談舊史？黃鶴樓又有新詩。拈斷吟髭，笑把霜毫，滿寫烏絲。別友唾珠璣點破湖光，千變雲霞，一字文章。吳楚東南，江山雄壯，詩酒疏狂。正雞黍樽前月朗，又鱸蓴江上風涼！記取他鄉，落日觀山，夜雨連床。宰金頭黑腳天鵝，客有鍾期，座有韓娥。吟既能吟，聽還能聽，歌也能歌。和《白雪》新來較可，放行雲飛去如何？醉睹銀河，燦燦蟾孤，點點星多。倚蓬窗無語嗟呀，七件兒全無，做甚麼人家？柴似靈芝，油如甘露，米若丹砂。醬甕兒恰才夢撒，鹽瓶兒又告消乏。茶也無多。醋也無多，七件事尚且艱難，怎生教我折柳攀花？套數。
麻郎儿·到此际人难强嘴，空打的马不停蹄。色不顺那堪性急，焦起来更
作者：周德清
朝代：元

加错递。
麻郎兒·到此際人難強嘴，空打的馬不停蹄。色不順那堪性急，焦起來更
作者：周德清
朝代：元

加錯遞。
题扉上
作者：周必达
朝代：元

海角愚夫不自斟，妄起关中逐鹿心。命运由来非力致，项羽英雄亦就擒。
自题其像
作者：周志远
朝代：元

十年尘土变形容，惟有丹心日月同。北海子卿羝不乳，未应已在画图中。
友竹轩诗
作者：周敏
朝代：元
体裁：六言诗

我爱此君晚节，乃知我友岁寒。相与了无俗气，喜闻日报平安。
三·鼓盆歌，寂寞，天差我從新庚和，盼芳容同棲繡幄。奈儒風難立鳴珂，
作者：周文質
朝代：元

嘆書生輕別素娥，看佳人輸與拔禾。
不知宮調·時新樂
作者：周文質
朝代：元

千里獨行關大王，私下三關楊六郎，張飛忒煞強，諸葛軍師賽張良。暗想，這場，張飛莽撞，大鬧臥龍岡，大鬧臥龍岡。金妝寶劍藏龍口，玉帶紅絨皇宣授。男兒得志秋，旌旗影裡驟驊騮。滿斟，玉甌，笙歌齊奏，喧滿鳳凰樓，喧滿鳳凰樓。人活百歲七十稀，百歲光陰能幾日，光陰積漸催，穿了吃了是便宜。唱著，舞著，終日沉醉，不飲是呆痴，不飲是呆痴。迓鼓童童笆篷下，數個神翁年高大。餈糕著手拿，磁甌瓦帶渾滓。鋪下，板踏，蘿蔔兩把，鹽醬蘸梢瓜，鹽醬蘸梢瓜。霎時相見便流戀，俊俏龐兒少曾見。一朵白玉蓮，端端正正在湖邊。細看，可憐，香風拂面，真乃是前緣。套數。
么·命文友步京華，看天涯往來車馬，對景傷情訴說別離話。一番提起，
作者：周文質
朝代：元

數年往事，幾度嗟呀。
么·行至侵雲鰲峰下，卻原來正是俺那嬌娃。怕不待根前動問咱？人奸詐，
作者：周文質
朝代：元

拘鈐得無半點兒風流暇。
二·猛可，折銼，藍橋路千里煙波，桃源洞百結藤蘿。細尋思冰人頗可，
作者：周文質
朝代：元

好前程等閒差錯。
仙呂·一半兒
作者：周文質
朝代：元

多承蘇氏肯憐才，終是雙生不在囗。羞禁奶孃掩面色，耍開懷，一半兒殃及一半兒買。寫愁詞賦自傷悲，傳恨琵琶人共知。司馬哭痛如商婦泣，淚沾衣，一半兒才幹一半兒溼。
四·分薄，連枝樹柯，斫來燒祆廟火。病魔，心如刀銼，對青銅知鬢皤。
作者：周文質
朝代：元

畫閣，更深羅幕，伴燈花珠淚落。
大石調·青杏子元宵
作者：周文質
朝代：元

明月鏡無瑕，三五夜人物喧譁，水晶臺榭燒銀蠟。笙歌杳杳，金珠簇簇，燈火家家。
好觀音·見一簇神仙香風颯，春娥舞絳燭籠紗。一個多俊多嬌好似他，堪
作者：周文質
朝代：元

描畫，笑吟吟重把金釵插。
尾·尋思兩個閒人物，判風月才人記取：將俊名兒雙漸行且權除，把俏字
作者：周文質
朝代：元

兒馮魁行暫時與。
撥不斷·柳青青，竹亭亭，觀絕樓頭瀟瀟景，想盡花間怯怯情，添沉心上
作者：周文質
朝代：元

厭厭病，都只為剖釵分鏡。
神曲纏·咱彼各，休生間闊，便死也同其棺槨。雖然未可，妻夫過活，且
作者：周文質
朝代：元

遙受親愛的哥哥。
禿廝兒·雙漸正瑤琴自撫，馮魁正紅袖雙扶。雙漸正彈成滿江腸斷曲，馮
作者：周文質
朝代：元

魁正倒金壺，飲芳醑。
紫花兒·蘇娘娘本貪也欲也，馮員外既與之求之，雙解元怎羨乎嗟呼？但
作者：周文質
朝代：元

常見酬歌買笑，誰再睹沽酒當壚。哎！青蚨，壓碎那茶藥琴棋筆硯書。今日小生做個盟甫，改正那村紂的馮魁，疏駁那俊雅的通叔。
聖藥王·雙漸正眉不疏，馮魁正興未足。雙漸正悶隨江水恨吞吳，馮魁正
作者：周文質
朝代：元

樂有餘。雙漸正愁怎除，馮魁正寫成今世不休書。雙漸正嫌殺影兒孤。
調笑令·那其間美女，摟著村夫，怎做得賢愚不併居？便休題書中有女顏
作者：周文質
朝代：元

如玉，偏那雙通叔不者也之乎？他也曾懸頭刺股將經史讀，他幾曾尋得個落雁沉魚？。
越調·寨兒令
作者：周文質
朝代：元

分鳳鞋，剖鸞釵，薄情自來年少客。義斷恩乖，雨冷雲埋，痴意尚憐才。風不定花落閒階，雲不蔽月滿樓臺。燕歸也人未歸，雁來也信慳來。才，不得休約到海棠開。彈玉指，覷腰枝，想前生欠他憔悴死。錦帳琴瑟，羅帕胭脂，則落的害相思。曾約在桃李開時，到今日楊柳垂絲。假題情絕句詩，虛寫恨斷腸詞，嗤！都扯作紙條兒。鸞枕孤，鳳衾餘，愁心碎時窗外雨。漏斷銅壺，香冷金爐，寶帳暗流蘇。情不已心在天隅，魂欲離夢不華胥。西風徵雁遠，湘水錦鱗無，籲！誰寄斷腸書？蟾影邊，鳳台前，簫聲為誰天外遠？欹枕情牽，倚檻無言，血淚灑寒煙。自薄情別後經年，想嫦娥不念孤眠。葡萄架梧桐井，楊柳院海棠軒。天！陡恁月兒圓。斟玉波，對金荷，新來自覺酒尚可。帶解金羅，胥淡雙蛾，月枕共誰歌？從別後必定心薄，待歸來說甚愁多。枕邊憔悴我，燈下可憎他。睃，腰柳瘦因何？鶯燕友，鳳鸞儔，盡今生猛可裡不到頭。被底溫柔，枕上風流，一筆盡都勾。明知道潑水難收，爭忍說和味合休。沈腰偏著醜，潘貌不藏羞。愁，人問瘦因由。挑短檠，倚雲屏，傷心伴人清瘦影。薄酒初醒，好夢難成，斜月為誰明？悶懨懨聽徹殘更，意遲遲盼殺多情。西風穿戶冷，簷馬隔簾鳴，叮，疑是佩環聲。踏草茵，步苔痕，憶宮妝懶觀蝶翅粉。桃臉香新，柳黛愁顰，誰道不消魂！海棠臺榭清晨，梨花院落黃昏。捲簾邀皓月，把酒問東君。春，偏惱少年人。清景幽，水痕收，瀟瀟幾株霜後柳。往日追遊，此際還羞，新恨上眉頭。丹楓不返金溝，碧雲深鎖朱樓。風涼梧翠減，露冷菊音浮。秋，妝佔許多愁。徹骨杓，滿懷學，只因愛錢心辨不得歹共好。楊柳妖嬈，蘭蕙丰標，禁不過爛銀鍬。舊人物不採分毫，新女婿直恁風騷。攀不得龍虎榜，品不得鳳鸞簫。貓，不信不斂兒哮。
越調·小桃紅
作者：周文質
朝代：元

當時羅帕寫宮商，曾寄風流況。今日樽前且休唱，斷人腸，有花有酒應難忘。香消夜涼，月明枕上，不信不思量。彩箋滴滿淚珠兒，心坎如刀刺。明月清風兩獨自，暗嗟諮，愁懷寫出龍蛇字。吳姬見時，知咱心事，不信不相思。詠桃東風有恨致玄都，吹破枝頭玉。夜月梨花也相妒，不尋俗，嬌鸞綵鳳風流處。劉郎去也，武陵溪上，仙子淡妝梳。群芳爭豔鬥開時，公子王孫至。邀我名園賞春思，探花枝，任君各自簪紅紫。諸公肯許，老夫頭上，插朵粉團兒。偏嫌桃杏染胭脂，我愛丁香囗。恨殺薔薇有多刺，怨垂絲，梨花帶雨傷春思。海棠過了，荼コ開遍，都不似粉團兒。
越調·鬥鵪鶉詠小卿
作者：周文質
朝代：元

釋卷挑燈，攀今覽古；妒日嫌風，埋雲怨雨。因觀金斗遺文，故造綠窗新語。自忖度，有窨腹，好做得是也有鈔茶商，好行得差也能文士夫。
雙調·慶東原
作者：周文質
朝代：元

閒評論，猛三思，想海神廟錯斷了喬公事，則合賺他每燒錢裂紙，則合任他每焚香扣齒，不合信他每插狀供詞。人都說桂英痴，則我道王魁是。
雙調·折桂令過多景樓
作者：周文質
朝代：元

滔滔春水東流，天闊雲閒，樹渺禽幽。山遠橫眉，波平消雪，月缺沉鉤。桃蕊紅妝渡口，梨花白點江頭。何處離愁，人別層樓，我宿孤舟。詠蟠梅梨雪旋繞東風，誰屈冰梢，怪壓蒼松？綠萼含香，枯根層結，春信重封。清味遠嫌蝶妒蜂，老枝寒舞鳳蟠龍。夜月朦朧，疏蕊縱橫；瘦影交加，碎玉玲瓏。二色鞋兒輕搖環佩丁東，半露新荷，半掩芙蓉。花柳些些，霞綃點點，錦翠弓弓。綠綾扇輕拈落紅，茜蘿尖微印苔蹤。心恨難通，裙底鴛鴦，出落雌雄。
雙調·新水令思憶
作者：周文質
朝代：元

落紅風裡不聞聲，嘆東君漸成薄倖。卻豔冶，又飄零，葉底殘英，剛留住惜花性。
雙調·清江引詠笑靨兒
作者：周文質
朝代：元

一窩粉香堪愛惜，近眼花將墜。添他百媚生，動我千金費。春風小桃初破蕊。
雙調·落梅風
作者：周文質
朝代：元

眉間恨，心上苦，口難言把腳尖兒分付。烏靴上半痕鞋下土，忍輕將袖梢兒挪去。樓臺小，風味佳，動新愁雨初風乍。知不知對春思念他，倚闌干海棠花下。新秋夜，微醉時，月明中倚闌獨自。吟成幾聯腸斷詩，說不盡滿懷心事。鸞鳳配，鶯燕約，感蕭娘肯憐才貌。除琴劍又別無珍共寶，則一片至誠心要也不要？風流士，年少客，花無名帽簷羞帶。新來頗覺略分外，相思病等閒不害。乾坤內，山共水，論風流古杭為最。北高峰離不得三二里，回頭看鏤金鋪翠。
雙調·蝶戀花悟迷
作者：周文質
朝代：元

楊柳樓臺春蕭索，庭院深沉，不把相思鎖。睡去猶然有夢合，愁來無處容身躲。
離亭宴尾·著迷本是伊之禍，辜恩非是咱之過，如之奈何？朱門深閉賈充
作者：周文質
朝代：元

香，蘭房強揣鄭生玉，青樓空擲潘安果。壺中籌掣做籤，盤內棋排成課，待卜個他心怎麼。界殘妝枕上哭，扣皓齒神前咒，啟檀口人行唾。紙如海樣闊，字比針關大，也寫不盡衷腸許多。和恨染志誠他，連愁書負心我。
離亭歇指煞·相逢常約西廂事，到來不奉東牆命。無言暗省，秦樓何夕彩
作者：周文質
朝代：元

雲回，瑤琴昨日冰絃斷，碧天今夜孤星耿。露寒衣袂輕，風定簾櫳靜，偏覺更長漏永。香消不暖夢蝶魂，月明應攪幽禽宿，燈青偏照離鸞影。誰將才子情，說與佳人聽？今夜裡休來俺夢境。從知道枕兒單，也填不得被兒冷。
風入松·笑將風月好前程，輕付與俊書生。奈春情庭院關不定，被東風吹
作者：周文質
朝代：元

滿宸京。隱隱仙姬去也，悠悠環佩無聲。
【不知宫调】时新乐
作者：周文质
朝代：元

千里独行关大王，私下三关杨六郎，张飞忒煞强，诸葛军师赛张良。暗想，这场，张飞莽撞，大闹卧龙冈，大闹卧龙冈。金妆宝剑藏龙口，玉带红绒皇宣授。男儿得志秋，旌旗影里骤骅骝。满斟，玉瓯，笙歌齐奏，喧满凤凰楼，喧满凤凰楼。人活百岁七十稀，百岁光阴能几日。光阴积渐催，穿了吃了是便宜。唱著，舞著，终日沉醉，不饮是呆痴，不饮是呆痴。迓鼓童童笆篷下，数个神翁年高大。糍糕著手拿，磁瓯瓦带浑滓。铺下，板踏，萝卜两把，盐酱蘸梢瓜，盐酱蘸梢瓜。霎时相见便流恋，俊俏庞儿少曾见。一朵白玉莲，端端正正在湖边。细看，可怜，香风拂面，真乃是前缘。
【中吕】朝天子_褪咱，赑咱
作者：周文质
朝代：元

褪咱，赑咱，拟不定真和假。韩香刚待探手拿，小胆儿还惊怕。柳外风前，花间月下，断肠人敢道么。演撒，梦撒，告一句知心话。
【仙吕】一半儿_多承苏氏肯
作者：周文质
朝代：元

多承苏氏肯怜才，终是双生不在口。羞禁奶娘掩面色，耍开怀，一半儿殃及一半儿买。写愁词赋自伤悲，传恨琵琶人共知。司马哭痛如商妇泣，泪沾衣，一半儿才干一半儿湿。
【双调】庆东原_闲评论，猛
作者：周文质
朝代：元

闲评论，猛三思，想海神庙错断了乔公事，则合赚他每烧钱裂纸，则合任他每焚香扣齿，不合信他每插状供祠。人都说桂英痴，则我道王魁是。
【双调】折桂令_过多景楼滔
作者：周文质
朝代：元

过多景楼滔滔春水东流，天阔云闲，树渺禽幽。山远横眉，波平消雪，月缺沉钩。桃蕊红妆渡口，梨花白点江头。何处离愁，人别层楼，我宿孤舟。咏蟠梅梨雪旋绕东风，谁屈冰梢，怪压苍松？绿萼含香，枯根层结，春信重封。清味远嫌蝶妒蜂，老枝寒舞凤蟠龙。夜月朦胧，疏蕊纵横；瘦影交加，碎玉玲珑。二色鞋儿轻摇环佩丁东，半露新荷，半掩芙蓉。花柳些些，霞绡点点，锦翠弓弓。绿绫扇轻拈落红，茜萝尖微印苔踪。心恨难通，裙底鸳鸯，出落雌雄。
【双调】新水令_思忆落红风
作者：周文质
朝代：元

思忆落红风里不闻声，叹东君渐成薄幸。却艳冶，又飘零，叶底残英，刚留住惜花性。【乔牌儿】对景愁倍增，追思旧行径。苏卿偏识临川令，俏心肠忒志诚。【风人松】笑将风月好前程，轻付与俊书生。奈春情庭院关不定，被东风吹满宸京。隐隐仙姬去也，悠悠环佩无声。【拨不断】柳青青，竹亭亭，观绝楼头潇潇景，想尽花间怯怯情，添沉心上厌厌病，都只为剖钗分镜。【一锭银】寂寂黄昏户半扃，独立闲庭。谁道下一言为定？俺执手到数千回，刬地孤令。【离亭歇指煞】相逢常约西厢事，到来不奉东墙命。无言暗省，秦楼何夕彩云回，瑶琴昨日冰弦断，碧天今夜孤星耿。露寒衣袂轻，风定帘栊静，偏觉更长漏永。香消不暖梦蝶魂，月明应搅幽禽宿，灯青偏照离鸾影。谁将才子情，说与佳人听？今夜里休来俺梦境。从知道枕儿单，也填不得被儿冷。